
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3375 

16 Δεκεμβρίου 2014 


ΑΠΟΦΑΣΕΙ Σ 

Αριθ. 201573/Γ1 

Κανονισμός Προμηθειών και Υπηρεσιών του Εθνικού Ορ¬ 
γανισμού Πιστοποίησης Προσόντων και Επαγγελματι¬ 
κού Προσανατολισμού (Ε.Ο.Π.Π.Ε.Π.). 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 26 του Ν. 4115/2013 (Φ.Ε.Κ. Α' 24/ 
2013) «Οργάνωση και λειτουργία Ιδρύματος Νεολαίας και Δια 
Βίου Μάθησης και Εθνικού Οργανισμού Πιστοποίησης Προ¬ 
σόντων και Επαγγελματικού Προσανατολισμού», όπως ισχύει. 

2. Το άρθρο 26 του Ν. 4024/2011 (Φ.Ε.Κ. Α' 226/2011) «Συ- 
νταξιοδοτικές ρυθμίσεις, ενιαίο μισθολόγιο βαθμολόγιο, 
εργασιακή εφεδρεία και άλλες διατάξεις εφαρμογής του 
Μεσοπρόθεσμου Πλαισίου Δημοσιονομικής Στρατηγικής 
2012.2015». 

3. Τα άρθρα 13, 14 και 15 του Ν. 2690/1999 (Φ.Ε.Κ. Α'45/ 
1999) «Κύρωση του Κώδικα Διοικητικής Διαδικασίας και 
άλλες διατάξεις». 

4. Την παρ. 1 του άρθρου 3 της υπ’ αριθ. 192654/Υ1 από¬ 
φασης Πρωθυπουργού και Υπουργού Παιδείας και Θρη¬ 
σκευμάτων «Τροποποίηση της υπ’ αριθ. 177769/Υ1/04-11-2014 
(Β' 2991) απόφασης Πρωθυπουργού και Υπουργού Παι¬ 
δείας και Θρησκευμάτων με θέμα «Καθορισμός αρμοδιο¬ 
τήτων στους Υφυπουργούς Παιδείας και Θρησκευμάτων 
Αλέξανδρο Δερμεντζόπουλο και Γεώργιο Στύλιο» (ΦΕΚ Β' 
3197/2014). 

5. Τις διατάξεις του Π.δ. 60/2007 (Φ.Ε.Κ. Α' 64/2007) «Προ¬ 
σαρμογή της ελληνικής νομοθεσίας στις διατάξεις της 
Οδηγίας 2004/18/ΕΚ «περί συντονισμού των διαδικασιών 
σύναψης δημοσίων συμβάσεων έργων, προμηθειών και 
υπηρεσιών», όπως τροποποιήθηκε με την Οδηγία 2005/51/ 
ΕΚ της Επιτροπής και την Οδηγία 2005/75/ΕΚ του Ευρω¬ 
παϊκού Κοινοβουλίου και του Συμβουλίου της 16ης Νοεμ¬ 
βρίου 2005». 

6. Τον Κανονισμό 1251/2011 της Επιτροπής της 30ης Νο¬ 
εμβρίου 2011 για την τροποποίηση των οδηγιών 2004/17/ 
ΕΚ, 2004/18/ΕΚ και 2009/81/ΕΚ του Ευρωπαϊκού Κοινοβου¬ 
λίου και του Συμβουλίου όσον αφορά στα κατώτατα όρια 
εφαρμογής τους κατά τις διαδικασίες σύναψης συμβάσεων, 
όπως ισχύει. 

7. Τις διατάξεις του Ν. 3310/2005 (Φ.Ε.Κ. Α' 30/2005) «Μέ¬ 
τρα για την διασφάλιση της διαφάνειας και την αποτροπή 


καταστρατηγήσεων κατά τη διαδικασία σύναψης δημο¬ 
σίων συμβάσεων», όπως τροποποιήθηκε με τον Ν. 3414/ 
2005 (Φ.Ε.Κ. Α' 279/2005). 

8. Τις διατάξεις του Ν. 3886/2010 (Φ.Ε.Κ. Α' 173/2010) «Δι¬ 
καστική προστασία κατά τη σύναψη δημόσιων συμβάσε¬ 
ων. Εναρμόνιση της ελληνικής νομοθεσίας με την Οδηγία 
89/665/ΕΟΚ του Συμβουλίου της 21ης Ιουνίου 1989 και την 
Οδηγία 92/13/ΕΟΚ του Συμβουλίου της 25ης Φεβρουάριου 
1992, όπως τροποποιήθηκαν με την Οδηγία 2007/66/ΕΚ 
του Ευρωπαϊκού Κοινοβουλίου και του Συμβουλίου της 
11ης Δεκεμβρίου 2007». 

9. Τις διατάξεις του Π.δ. 118/2007 (Φ.Ε.Κ. Α' 150/2007) 
«Κανονισμός Προμηθειών Δημοσίου (Κ.Π.Δ.)». 

10. Την υπ’ αριθ. 35130/739 (Φ.Ε.Κ. Β' 1291/2010) απόφαση 
Υπουργού Οικονομικών «Αύξηση των χρηματικών ποσών 
του άρθρου 83 παρ. 1 του Ν. 2362/1995 για τη σύναψη δη¬ 
μοσίων συμβάσεων που αφορούν προμήθεια προϊόντων, 
παροχή υπηρεσιών ή εκτέλεση έργων». 

11. Την υπ’ αριθ. 2/59649/0026 (Φ.Ε.Κ. Β' 1427/2001) Υπουρ¬ 
γική απόφαση περί αναπροσαρμογής χρηματικού ποσού 
του άρθρου 80 του Ν. 2362/95. 

12. Τις διατάξεις του Ν. 3861/2010 «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατάξεις» 
(Φ.Ε.Κ. Α' 112). 

13. Το Ν. 3316/2005 «Ανάθεση και εκτέλεση δημόσιων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις». 

14. Το άρθρο 90 του Π.δ. 63/2005 (Φ.Ε.Κ. Α' 98/2005) 
«Κωδικοποίηση της Νομοθεσίας για την Κυβέρνηση και 
Κυβερνητικά Όργανα». 

15. Την υπ’ αριθ. 16011/ΙΑ/05-02-2013 υπουργική απόφαση 
(Φ.Ε.Κ. τ. Υ.Ο.Δ.Δ. 50/2013) «Συγκρότηση του Διοικητικού 
Συμβουλίου του Εθνικού Οργανισμού Πιστοποίησης Προσό¬ 
ντων και Επαγγελματικού Προσανατολισμού», όπως ισχύει, 
την υπ’ αριθ. 97000/ΙΑ/18-07-2013 υπουργική απόφαση «Ορι¬ 
σμός Διευθύνοντος Συμβούλου του Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού» (Φ.Ε.Κ. τ. Υ.Ο.Δ.Δ. 352/2013) και την υπ’ αριθ. 
3719/Η/13-1 -2014 υπουργική απόφαση «Αποδοχή παραίτησης 
Προέδρου του Δ.Σ. του Ε.Ο.Π.Π.Ε.Π. και αντικατάστασή του» 
(Φ.Ε.Κ. τ. Υ.Ο.Δ.Δ. 31/2014). 

16. Την υπ’ αριθ. ΔΑ/49106 απόφαση του Δ.Σ. του 
Ε.Ο.Π.Π.Ε.Π. για εισήγηση στον Υπουργό Παιδείας και Θρη- 

σκευμάτων του Κανονισμού Προμηθειών του Εθνικού Ορ¬ 
γανισμού Πιστοποίησης Προσόντων και Επαγγελματικού 
Προσανατολισμού (Ε.Ο.Π.Π.Ε.Π.). 

17. Το γεγονός ότι από την εφαρμογή της παρούσας 
απόφασης δεν προκαλείται επιπλέον δαπάνη σε βάρος του 
πιστώσεων του Ν.Π.Ι.Δ. «Εθνικός Οργανισμός Πιστοποίησης 
Προσόντων και Επαγγελματικού Προσανατολισμού» ή του 
κρατικού προϋπολογισμού, αποφασίζουμε: 

Εγκρίνουμε τον Κανονισμό Προμηθειών του Ν.Π.Ι.Δ. «Εθνι¬ 
κός Οργανισμός Πιστοποίησης Προσόντων και Επαγγελ¬ 
ματικού Προσανατολισμού (Ε.Ο.Π.Π.Ε.Π.)», ο οποίος έχει 
ως εξής: 

Κεφάλαιο Α' 

Γενικοί Όροι 

Αρθρο 1 

Αντικείμενο του Κανονισμού. 

Αντικείμενο του παρόντος Κανονισμού αποτελεί ο κα¬ 
θορισμός των όρων και των διαδικασιών ανάθεσης της 
εκπόνησης μελετών, υπηρεσιών και εκτέλεσης έργων και 
εργασιών, προμηθειών κινητών πραγμάτων, εξοπλισμού 
και συναφών εργασιών, αγοράς ακινήτων, παραχωρήσεων 
χρήσης, μισθώσεων, εκμισθώσεων και γενικά μεταβίβασης 
ή απόκτησης κάθε άλλου ενοχικού ή εμπράγματου δικαιώ¬ 
ματος, που διενεργεί το Ν.Π.Ι.Δ. με την επωνυμία «Εθνικός 
Οργανισμός Πιστοποίησης Προσόντων και Επαγγελματι¬ 
κού Προσανατολισμού» (Ε.Ο.Π.Π.Ε.Π.)» για την κάλυψη ιδίων 
αυτού αναγκών, καθώς και για λογαριασμό τρίτων φορέων 
του δημοσίου ή ευρύτερου δημοσίου τομέα, στο πλαίσιο 
των δραστηριοτήτων του, σύμφωνα με τις διατάξεις του 
ιδρυτικού νόμου του, όπως εκάστοτε ισχύει. Ο Κανονισμός 
Προμηθειών ορίζει τις διαφορετικές περιπτώσεις προμη¬ 
θειών, καθορίζει τις αρμοδιότητες και περιγράφει τις δια¬ 
δικασίες με τις οποίες πραγματοποιούνται οι προμήθειες 
υλικών και υπηρεσιών του Ε.Ο.Π.Π.Ε.Π. 

Αρθρο 2 

Πεδίο Εφαρμογής. 

1. Στις διατάξεις του παρόντος Κανονισμού υπάγονται 
όλες οι αναθέσεις και εκτελέσεις μελετών, έργων και 
υπηρεσιών που διενεργεί ο Ε.Ο.Π.Π.Ε.Π., καθώς και όλες 
οι συμβάσεις που συνάπτονται από αυτόν στο πλαίσιο 
εκτέλεσης των συγκεκριμένων δραστηριοτήτων του. 

2. Στις διατάξεις του παρόντος Κανονισμού υπάγεται το 
σύνολο των συμβαλλόμενων με τον Ε.Ο.Π.Π.Ε.Π. και των 
εμπλεκόμενων με τις ανατεθείσες συμβάσεις προσώπων 
και φορέων. 

3. Ως προμήθειες νοούνται: 

α. Προμήθεια υλικών (παγίων όπως έπιπλα, σκεύη, εξο¬ 
πλισμός, μηχανήματα, λογισμικό ή/και αναλωσίμων ειδών 
όπως γραφική ύλη, φωτοτυπικά). 

β. Προμήθεια αγαθών και προϊόντων που είναι απαραί¬ 
τητα για τη λειτουργία του Ε.Ο.Π.Π.Ε.Π. και την υλοποίηση 
των προγραμμάτων και έργων που αναλαμβάνει. 

γ. Υπηρεσίες που έχουν σχέση με την προμήθεια των 
πιο πάνω αγαθών και προϊόντων. 

δ. Αγορές ακινήτων. 

4. Ως υπηρεσίες: νοούνται ενδεικτικά κάθε είδους ερ¬ 
γασίες που ανατίθεται από τον Ε.Ο.Π.Π.Ε.Π. σε τρίτους με 
βάση αντίστοιχη σύμβαση που καθορίζει το αντικείμενο, 
τους όρους και τις προϋποθέσεις παροχής των εργασιών, 
όπως συμβουλευτικές υπηρεσίες, εμπειρογνωμοσύνες κ.λπ. 

5. Ως μελέτες: νοούνται ενδεικτικά κάθε είδους εργα¬ 
σίες που περιλαμβάνουν έρευνα, ανάλυση, επεξεργασία, 
σχεδίασμά ή σύνθεση στοιχείων, έχουν συγκεκριμένο αντι¬ 


κείμενο, προδιαγραφή και διάρκεια και στοχεύουν στην 
παραγωγή τεκμηριωμένων συμπερασμάτων και εισηγήσε¬ 
ων δράσης σε συγκεκριμένο τομέα. 

6. Οι μισθώσεις κινητών, ακινήτων και εγκαταστάσεων, 
καθώς και οι χρηματοδοτικές μισθώσεις πραγματοποιού¬ 
νται σύμφωνα με το άρθρο 14 του παρόντος Κανονισμού. 

Σε όλα τα αναφερόμενα στον παρόντα Κανονισμό ποσά 
και όρια δεν υπολογίζεται ο επί αυτών φόρος ή τέλος ή 
χαρτόσημο που βαρύνει την εκάστοτε ανατιθέμενη προ¬ 
μήθεια ή υπηρεσία σύμφωνα με τις εκάστοτε ισχύουσες 
διατάξεις. 

Αρθρο 3 

Εφαρμοστέες Αρχές 

1. Ο παρών Κανονισμός διέπεται από τις γενικές αρχές 
του δικαίου των δημοσίων συμβάσεων, ιδίως δε από τις 
αρχές της διαφάνειας, της ίσης μεταχείρισης, της εγγύη¬ 
σης του ελεύθερου ανταγωνισμού και της απαγόρευσης 
των διακρίσεων λόγω ιθαγένειας. 

2. Ο παρών Κανονισμός εφαρμόζεται, χωρίς διακρίσεις, 
σε όλους τους ενδιαφερομένους που αναλαμβάνουν την 
εκτέλεση ορισμένης σύμβασης. Ο Ε.Ο.Π.Π.Ε.Π. και τα όρ¬ 
γανα αυτού δεν επιτρέπεται να προβαίνουν σε κανενός 
είδους διακρίσεις αναφορικά με τις σχετικές αναθέσεις ή 
τους διαγωνισμούς. Η αξιολόγηση των προσφορών γίνεται 
με όρους ισότιμους, κατά τρόπο ώστε να διασφαλίζεται η 
επιλογή της άριστης προσφοράς για την εκπλήρωση των 
σκοπών του Ε.Ο.Π.Π.Ε.Π. 

3. Ο Ε.Ο.Π.Π.Ε.Π. και όλοι οι συμβαλλόμενοι με αυτόν 
αναγνωρίζουν, σε πνεύμα καλής πίστης, την ιδιαίτερη ση¬ 
μασία της επίτευξης των στόχων του και αναλαμβάνουν 
την υποχρέωση να ενεργούν προς αυτό το σκοπό. 

Οι υπαγόμενοι στον παρόντα Κανονισμό αναγνωρίζουν 
την αρχή αυτή και δεσμεύονται να μην ασκούν καταχρηστι¬ 
κά τα δικαιώματα τους, κατά τρόπο που να παρεμποδίζει 
την εκτέλεση των συμβάσεων. 

Αρθρο 4 

Ορισμοί 

1. Στον παρόντα Κανονισμό οι κατωτέρω αναφερόμενοι 
όροι έχουν την εξής έννοια: 

α. Οικονομικός φορέας: ο εκάστοτε παρέχων υπηρε¬ 
σίες ή προμηθευτής, φυσικό ή νομικό πρόσωπο ή ένωση 
αυτών, που προτίθεται να λάβει μέρος σε συγκεκριμένο 
διαγωνισμό του Ε.Ο.Π.Π.Ε.Π. , σύμφωνα με τις διατάξεις 
του παρόντος Κανονισμού. 

β. Ανάδοχος: ο οικονομικός φορέας, που επιλέγεται εκά¬ 
στοτε από τον Ε.Ο.Π.Π.Ε.Π. 

γ. Ενδεικτική Προκήρυξη: η δημόσια έγγραφη γνωστο¬ 
ποίηση των κύριων χαρακτηριστικών των συμβάσεων 
υπηρεσιών και προμηθειών που προτίθεται να συνάψει ο 
Ε.Ο.Π.Π.Ε.Π. κατά τους επόμενους δώδεκα (12) μήνες που 
ακολουθούν τη γνωστοποίηση. 

δ. Προκήρυξη: η δημόσια έγγραφη ανακοίνωση ενός δι¬ 
αγωνισμού κατά τις διατάξεις του παρόντος Κανονισμού. 

Στην περίπτωση της κλειστής διαδικασίας, η προκήρυξη 
ταυτίζεται με την πρόσκληση για υποβολή αίτησης συμ¬ 
μετοχής ή εκδήλωσης ενδιαφέροντος. 

ε. Διακήρυξη: το σύνολο των εντύπων και δεσμευτικών 
εγγράφων του Ε.Ο.Π.Π.Ε.Π. που περιλαμβάνουν αναλυτικά 
τις προδιαγραφές του διαγωνισμού για την ανάθεση συ¬ 
γκεκριμένης υπηρεσίας ή προμήθειας, ορίζοντας, επίσης, 
τους όρους και τις προϋποθέσεις διεξαγωγής της δια¬ 
δικασίας, συμμετοχής στο διαγωνισμό, αξιολόγησης και 
σύναψης της σχετικής σύμβασης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


39055 


στ. Αρμόδιο όργανο του Ε.Ο.Π.Π.Ε.Π. είναι το Διοικητικό 
Συμβούλιο (Δ.Σ.) ή ο Πρόεδρος ή ο Διευθύνων Σύμβουλος 
ή άλλο εξουσιοδοτημένο από το Δ.Σ. όργανο, εφόσον τους 
έχει μεταβιβασθεί η σχετική αρμοδιότητα. 

Κεφάλαιο Β' 

Διαδικασίες Ανάθεσης. 

Άρθρο 5 

Τρόποι Επιλογής Αναδοχών. 

1. Ο Ε.Ο.Π.Π.Ε.Π. μπορεί να προβαίνει στη διενέργεια των 
διαγωνισμών και να πραγματοποιεί αυτούς εφαρμόζοντας, 
κατά περίπτωση, μία από τις ακόλουθες διαδικασίες, όπως 
προβλέπεται από τις οδηγίες της Ευρωπαϊκής Ένωσης 
και τις διατάξεις του παρόντος Κανονισμού, να προβαίνει 
σε διαπραγμάτευση ή απευθείας ανάθεση, με σκοπό τη 
σύναψη συμβάσεων προμηθειών ή υπηρεσιών. 

2. Οι διαγωνισμοί διακρίνονται σε: 

α. Ανοικτούς στους οποίους μπορούν να υποβάλουν προ¬ 
σφορά όλοι οι ενδιαφερόμενοι, 

β. Κλειστούς, στους οποίους μπορούν να υποβάλουν προ¬ 
σφορά μόνον εκείνοι οι οποίοι καλούνται για τον σκοπό 
αυτό από τον Ε.Ο.Π.Π.Ε.Π. είτε με πρόσκληση αίτησης συμ¬ 
μετοχής/εκδήλωσης ενδιαφέροντος στους προμηθευτές, 
που είναι γραμμένοι στο μητρώο οικονομικών φορέων του 
Ε.Ο.Π.Π.Ε.Π. που έχει καταρτιστεί, σύμφωνα με τις κείμε¬ 
νες διατάξεις είτε μετά από προηγούμενη δημοσίευση 
και προεπιλογή, 

γ. Πρόχειρους για προμήθεια ειδών ή υπηρεσιών των 
οποίων η δαπάνη αντιστοιχεί σε προϋπολογισμό για τις 
προμήθειες ή και τις υπηρεσίες το όριο των οποίων είναι 
από είκοσι χιλιάδες (20.001,00) ευρώ μέχρι εξήντα χιλιάδες 
(60.000,00) ευρώ μη συμπεριλαμβανομένου Φόρου Προστι¬ 
θέμενης Αξίας (Φ.Π.Α.), ή μικρότερο από αυτό που ορίζει 
κάθε φορά η κοινοτική νομοθεσία περί δημοσίων συμβά¬ 
σεων προμηθειών ή/και υπηρεσιών ανάλογα για ανοικτούς 
ή κλειστούς διαγωνισμούς. 

3. Διαδικασία με διαπραγμάτευση στις περιπτώσεις που 
προβλέπει η νομοθεσία, καθώς και σε όσες περιπτώσεις 
επιλεγεί η συγκεκριμένη διαδικασία από το αρμόδιο όρ¬ 
γανο του Ε.Ο.Π.Π.Ε.Π., όπου ο Ε.Ο.Π.Π.Ε.Π. απευθύνεται σε 
υποψηφίους Αναδόχους της επιλογής του και διαπραγμα¬ 
τεύεται τους όρους σύναψης σύμβασης με έναν ή περισ¬ 
σότερους από αυτούς. 

4. Σε περίπτωση δημοπράτησης μελέτης με το σύστημα 
του διαγωνισμού μελετών, ο Ε.Ο.Π.Π.Ε.Π. μπορεί να απευθύ¬ 
νεται σε όλους τους ενδιαφερομένους που συγκεντρώνουν 
τα τυπικά προσόντα (ανοικτός) ή σε συγκεκριμένο αριθ¬ 
μό υποψηφίων που καλούνται από τον Ε.Ο.Π.Π.Ε.Π. για το 
σκοπό αυτό. Ο αριθμός των υποψηφίων που καλούνται να 
συμμετάσχουν στο διαγωνισμό πρέπει να λαμβάνει υπόψη 
την ανάγκη εξασφάλισης πραγματικού ανταγωνισμού και 
σε καμία περίπτωση δεν επιτρέπεται να είναι μικρότερος 
από τρεις (3). 

Αρθρο 6 

Ενδεικτική Προκήρυξη. 

Ο Ε.Ο.Π.Π.Ε.Π. δύναται να γνωστοποιεί με Ενδεικτική 
Προκήρυξη, η οποία δημοσιεύεται, σύμφωνα με τα προ- 
βλεπόμενα στην εκάστοτε ισχύουσα κοινοτική νομοθεσία, 
το ταχύτερο δυνατό, μετά την έναρξη του οικονομικού 
του έτους, όλες τις συμβάσεις προμηθειών και υπηρεσιών, 
τις οποίες προτίθεται να συνάψει κατά τους επόμενους 
δώδεκα (12) μήνες κατά κατηγορίες προϊόντων και υπηρε¬ 
σιών, των οποίων η συνολική προϋπολογιζόμενη αξία είναι 
ίση ή μεγαλύτερη από το ποσό που ορίζει κάθε φορά η 
ισχύουσα κοινοτική νομοθεσία περί δημοσίων συμβάσεων. 


Αρθρο 7 

Διαδικασίες Ανάθεσης. 

1. Η απόφαση για τον τρόπο διενέργειας της προμήθειας 
ή της υπηρεσίας, τους όρους της διακήρυξης και πρόσκλη¬ 
σης για υποβολή προσφοράς κάθε διαγωνισμού ή της 
πρόσκλησης για συμμετοχή και υποβολή προσφοράς για 
διαπραγμάτευση ή απ’ ευθείας ανάθεση, τα λοιπά τεύχη, 
καθώς και η απόφαση για την τελική ανάθεση της προμή¬ 
θειας ή υπηρεσίας λαμβάνεται, ανάλογα με το ύψος της 
προϋπολογιζόμενης αξίας της προς ανάθεση προμήθειας ή 
υπηρεσίας, είτε από το Δ.Σ. του Ε.Ο.Π.Π.Ε.Π. ή τα εκάστοτε 
αρμόδια, κατ’ εξουσιοδότηση αυτού, όργανα είτε από τον 
Πρόεδρο του Δ.Σ. ή από τον Διευθύνοντα Σύμβουλο. 

2. Σκοπός της κάθε διαδικασίας ανάθεσης είναι η επι¬ 
λογή και ανάδειξη του καταλληλότερου Αναδόχου για 
την έγκαιρη, άρτια και την πλέον συμφέρουσα εκτέλεση 
της υπό ανάθεση υπηρεσίας ή προμήθειας. Η επιλογή της 
διαδικασίας ανάθεσης γίνεται, με την τήρηση των όρων 
του παρόντος Κανονισμού και την πλήρη διασφάλιση των 
διαδικασιών διαφάνειας. 

3. Η επιλογή των προμηθευτών γίνεται ως εξής: 

α. για δαπάνη ίση ή κατώτερη των πέντε χιλιάδων 
(5.000,00) ευρώ, χωρίς τον εκάστοτε ισχύοντα Φ.Π.Α. η 
επιλογή γίνεται με απόφαση του Διευθύνοντος Συμβούλου. 

β. για δαπάνη από πέντε χιλιάδες (5.000,00) ευρώ μέχρι 
επτάμισι χιλιάδες (7.500,00) ευρώ, χωρίς τον εκάστοτε 
ισχύοντα Φ.Π.Α. η επιλογή γίνεται με απευθείας ανάθεση 
μεταξύ τριών (3) εγγράφων προσφορών με απόφαση του 
Διευθύνοντος Συμβούλου. 

Εφόσον εισηγείται σχετικά ο Δ/νων Σύμβουλος η ως 
άνω επιλογή (α,β) δύναται να γίνεται με απόφαση του 
Διοικητικού Συμβουλίου. 

γ. για δαπάνη από επτάμισι χιλιάδες (7.500,00) ευρώ 
μέχρι δέκα χιλιάδες (10.000,00) ευρώ χωρίς τον εκάστοτε 
ισχύοντα Φ.Π.Α. η επιλογή γίνεται με απευθείας ανάθεση 
μεταξύ τριών (3) εγγράφων προσφορών, με απόφαση από 
κοινού του Διευθύνοντος Συμβούλου και του Πρόεδρου 
του Δ.Σ. του Ε.Ο.Π.Π.Ε.Π. Σε περίπτωση που ένας εκ των 
δύο απουσιάζει, ελλείπει ή κωλύεται αρκεί η υπογραφή 
του ενός. 

δ. για δαπάνη άνω των δέκα χιλιάδων (10.000,00) ευρώ 
έως είκοσι χιλιάδων (20.000,00) ευρώ χωρίς τον εκάστοτε 
ισχύοντα Φ.Π.Α., η επιλογή γίνεται κατόπιν εισήγησης του 
Διευθύνοντος Συμβούλου και εγκρίσεως του Δ.Σ. 

ε. για δαπάνη άνω των είκοσι χιλιάδων (20.000,00) ευρώ 
έως και εξήντα χιλιάδων (60.000,00) ευρώ χωρίς τον εκά¬ 
στοτε ισχύοντα Φ.Π.Α. μπορεί να γίνει πρόχειρος διαγω¬ 
νισμός είτε με τη δημοσίευση προκήρυξης στα πλαίσια 
της οποίας καλείται να υποβάλει προσφορά κάθε ενδια¬ 
φερόμενος, που πληροί τους όρους της, είτε με την απο¬ 
στολή πρόσκλησης εκδήλωσης ενδιαφέροντος σε τρεις 
(3) τουλάχιστον οικονομικούς φορείς με εμπειρία σχετική 
με το αντικείμενο της προκήρυξης και έγκριση από το 
Δ.Σ. του Ε.Ο.Π.Π.Ε.Π. κατόπιν εισήγησης του Διευθύνοντος 
Συμβούλου. 

στ. για δαπάνη άνω των εξήντα χιλιάδων (60.000,00) 
ευρώ μη συμπεριλαμβανομένου Φ.Π.Α. και μέχρι το όριο 
του διεθνούς ανοικτού διαγωνισμού, και συμπεριλαμβανο¬ 
μένων τόσο του τυχόν προβλεπόμενου δικαιώματος προ- 
αιρέσεως, όσο και των τυχόν παρατάσεων της σύμβασης, 
με ανοικτό, κλειστό ή με διαπραγμάτευση διαγωνισμό, 
σύμφωνα με τις διαδικασίες που περιγράφονται στο Π.δ. 
60/2007 και στην Οδηγία 2004/18/ΕΚ, όπως τροποποιήθηκε 
με τους Κανονισμούς 2083/2005 και 1422/2007 και 1177/2009 
και ισχύει κάθε φορά, εφαρμοζομένου συμπληρωματικά και 
του Π.δ. 118/2007. Το Δ.Σ. του Ε.Ο.Π.Π.Ε.Π. έχει την ευχέρεια 

να εγκρίνει, να απορρίψει ή να ζητήσει την επανάληψη 
διενεργηθέντος διαγωνισμού, εφόσον τούτο κρίνεται σκό¬ 
πιμο για τα συμφέροντα του Ε.Ο.Π.Π.Ε.Π., σύμφωνα με τις 
εκάστοτε ισχύουσες διατάξεις μετά από αιτιολογημένη 
εισήγηση της Επιτροπής Διενέργειας Διαγωνισμού και 
αξιολόγησης προσφορών. 

4. Τα ανωτέρω ποσά ισχύουν για κάθε είδους προμήθεια 
χωρίς να επιτρέπεται η κατάτμησή της. 

5. Μετά την επιλογή του προμηθευτή και πριν πραγματο¬ 
ποιηθεί η εκτέλεση της προμήθειας υπογράφεται σχετική 
σύμβαση με τον προμηθευτή, σύμφωνα με τις εκάστοτε 
ισχύουσες διατάξεις. Για αναθέσεις μέχρι δύο χιλιάδες 
πεντακόσια ευρώ (2.500) είναι δυνατόν να μην υπογράφει 
σύμβαση και να εκδοθεί μόνο σχετική απόφαση έγκρισης 
δαπάνης από τον Διευθύνοντα Σύμβουλο. 

6. Οι Συμβάσεις των οποίων η αξία δεν ξεπερνά τις εξή¬ 
ντα χιλιάδες ευρώ (60.000 €) χωρίς Φ.Π.Α., υπογράφονται 
από τον Διευθύνοντα Σύμβουλο του Ε.Ο.Π.Π.Ε.Π ενώ οι 
Συμβάσεις αξίας άνω των εξήντα χιλιάδων ευρώ (60.000 €), 
υπογράφονται από κοινού από τον Διευθύνοντα Σύμβουλο 
και τον Πρόεδρο του Δ.Σ. του Ε.Ο.Π.Π.Ε.Π. Σε περίπτωση 
που ένας εκ των δύο απουσιάζει, ελλείπει ή κωλύεται αρκεί 
η υπογραφή του ενός. 

Αρθρο 8 

Κανόνες Δημοσιότητας 

1. Για τους ανοικτούς διαγωνισμούς η προκήρυξη: 

α. δημοσιεύεται: 

αα. στην Επίσημη Εφημερίδα της Ευρωπαϊκής Ένωσης 
(Ε.Ε.), εφόσον προβλέπεται από την σχετική ισχύουσα κοι¬ 
νοτική νομοθεσία. Στις περιπτώσεις που προβλέπεται δη¬ 
μοσίευση στην Επίσημη Εφημερίδα της Ευρωπαϊκής Ένω¬ 
σης, η προκήρυξη αποστέλλεται στην Υπηρεσία Επισήμων 
Εκδόσεων της Ευρωπαϊκής Ένωσης και περιλαμβάνει όλα 
τα στοιχεία που προβλέπονται από την σχετική ισχύουσα 
κοινοτική νομοθεσία, 

ββ. Περίληψη των ουσιωδών στοιχείων της Διακήρυξης, στο 
τεύχος Διακηρύξεων Δημοσίων Συμβάσεων της Εφημερίδας 
της Κυβερνήσεως. Στις περιπτώσεις αυτές η δημοσίευση της 
περίληψης της προκήρυξης στον εθνικό τύπο γίνεται μετά 
την αποστολή αυτής στην Υπηρεσία Επισήμων Εκδόσεων της 
Ευρωπαϊκής Ένωσης προς δημοσίευση, πρέπει να αναφέρει 
και την ημερομηνία αποστολής και δεν μπορεί να περιέχει 
πληροφορίες διάφορες από τις δημοσιευόμενες στην Επί¬ 
σημη Εφημερίδα της Ευρωπαϊκής Ένωσης, 

γγ. Περίληψη των ουσιωδών στοιχείων της Διακήρυξης, 
σε δύο (2) τουλάχιστον ημερήσιες οικονομικές εφημερίδες 
και, εφόσον το δημοπρατούμενο αντικείμενο αφορά στην 
επαρχία, η ανωτέρω προκήρυξη δημοσιεύεται επιπλέον 
σε μία τοπική εφημερίδα. 

β. αποστέλλεται: για ανάρτηση στο Πρόγραμμα «Διαύ¬ 
γεια», στο Κ.Η.Μ.Δ.Σ. και επιπρόσθετα δημοσιεύεται στην 
ιστοσελίδα του Ε.Ο.Π.Π.Ε.Π.. 

2. Για τους πρόχειρους διαγωνισμούς και σε περιπτώ¬ 
σεις Ανοικτών Προσκλήσεων εκδήλωσης ενδιαφέροντος 
για υποβολή προσφορών, η προκήρυξη αναρτάται στον 
πίνακα ανακοινώσεων του Ε.Ο.Π.Π.Ε.Π., δημοσιεύεται στο 
Πρόγραμμα ΔΙΑΥΓΕΙΑ, και στο Κ.Η.Μ.Δ.Σ. ενώ η Ανοικτή 
πρόσκληση εκδήλωσης ενδιαφέροντος/αίτηση συμμετοχής 
αναρτάται στον πίνακα ανακοινώσεων του Ε.Ο.Π.Π.Ε.Π. και 
δημοσιεύεται στο Κ.Η.Μ.Δ.Σ. και επιπρόσθετα, τόσο η προ¬ 
κήρυξη όσο και η ανοικτή πρόσκληση, δημοσιεύονται στην 
ιστοσελίδα του Ε.Ο.Π.Π.Ε.Π.. Σε περίπτωση πρόσκλησης 
εκδήλωσης ενδιαφέροντος με αποδέκτες, αυτή αποστέλ- 
λεται με αποδεικτικό σε αυτούς για υποβολή προσφορών 
και δημοσιεύεται στο Κ.Η.Μ.Δ.Σ.. 


3. Στις προμήθειες που αφορούν εκτέλεση συγχρηματο- 
δοτούμενων έργων του Προγράμματος Δημοσίων Επενδύ¬ 
σεων εφαρμόζονται οι προβλεπόμενοι από την κοινοτική 
και εθνική νομοθεσία ειδικοί κανόνες δημοσιότητας, όπως 
ορίζονται από το εκάστοτε Πρόγραμμα. 

Αρθρο 9 

Προθεσμίες Υποβολής Προσφορών. 

1. Για τις προμήθειες ή υπηρεσίες, που εμπίπτουν στο 
πεδίο εφαρμογής σχετικής ισχύουσας κοινοτικής νομοθε¬ 
σίας, η προθεσμία παραλαβής των προσφορών δεν μπορεί 
να είναι μικρότερη από αυτή που ορίζεται κάθε φορά στην 
ισχύουσα κοινοτική νομοθεσία. 

2. Συμπληρωματικά για όλες τις προμήθειες ή υπηρεσίες 
του Ε.Ο.Π.Π.Ε.Π. εφαρμόζονται οι ισχύουσες διατάξεις του 
Π.δ. 118/2007. 

Αρθρο 10 

Στοιχεία Διακήρυξης. 

1. Το κείμενο και το περιεχόμενο της προκήρυξης και 
διακήρυξης εξειδικεύονται κάθε φορά από το Τμήμα Προ¬ 
μηθειών του Ε.Ο.Π.Π.Ε.Π. σε συνεργασία με το εκάστοτε 
ενδιαφερόμενο Τμήμα της Διεύθυνσης, για λογαριασμό της 
οποίας διενεργείται ο διαγωνισμός και στην περίπτωση 
που ο διαγωνισμός αφορά σε συμβάσεις των οποίων ο 
προϋπολογισμός είναι ίσος ή ανώτερος από αυτόν που 
προβλέπει η ισχύουσα περί δημοσίων συμβάσεων, περι¬ 
λαμβάνει κατ’ ελάχιστο τα προβλεπόμενα στην εν λόγω 
νομοθεσία. Η προκήρυξη και διακήρυξη ή η πρόσκληση 
υποβολής προσφορών ή προτάσεων υπογράφονται από 
τον Διευθύνοντα Σύμβουλο του Ε.Ο.Π.Π.Ε.Π. 

2. Στην διακήρυξη ενδεικτικά περιλαμβάνονται οι «Γενι¬ 
κοί» και «Ειδικοί» όροι του διαγωνισμού, οι οποίοι προσδι¬ 
ορίζουν το είδος του, το αντικείμενό του, τις ζητούμενες 
ποσότητες, την προθεσμία υποβολής προσφορών, τις τε¬ 
χνικές προδιαγραφές κ.λπ. 

3. Για την τροποποίηση των όρων της διακήρυξης ή 
της προκήρυξης, όταν αυτό καταστεί αναγκαίο από την 
αξιολόγηση νέων δεδομένων, απαιτείται έκδοση συμπλη¬ 
ρωματικής διακήρυξης. Στην περίπτωση αυτή η συμπλη¬ 
ρωματική διακήρυξη εγκρίνεται από το αρμόδιο όργανο 
του Ε.Ο.Π.Π.Ε.Π. και απαιτείται η τήρηση των ίδιων κα¬ 
νόνων δημοσιότητας, καθώς και των προθεσμιών που 
ακολουθήθηκαν για την αρχική διακήρυξη ή προκήρυξη. 
Στην περίπτωση απλής παράτασης των προθεσμιών του 
διαγωνισμού χωρίς τροποποίηση των όρων της διακήρυξης 
ή της προκήρυξης η προθεσμία παράτασης καθορίζεται 
κάθε φορά με απόφαση του Διευθύνοντος Σύμβουλου του 
Ε.Ο.Π.Π.Ε.Π. 

4. Η διακήρυξη, εφόσον ζητηθεί εγκαίρως, παραδίδεται ή 
δύναται να αποστέλλεται ηλεκτρονικά στους ενδιαφερο¬ 
μένους οικονομικούς φορείς μέσα σε έξι (6) το αργότερο 
ημέρες από την παραλαβή της σχετικής αίτησης. 

5. Εφόσον ζητηθούν εγγράφως από τους οικονομικούς 
φορείς συμπληρωματικές πληροφορίες ή διευκρινίσεις επί 
της διακήρυξης, τουλάχιστον εννιά (9) ημέρες πριν από την 
ημερομηνία που έχει οριστεί για την λήξη της προθεσμίας 
υποβολής των προσφορών, εκτός αν διαφορετικά ορίζει 
η σχετική διακήρυξη, αυτές παρέχονται από το Τμήμα 
Προμηθειών ή άλλο αρμόδιο Τμήμα του Ε.Ο.Π.Π.Ε.Π. το 
αργότερο έξι (6) ημέρες πριν από την ημερομηνία που 
έχει οριστεί για την λήξη της προθεσμίας υποβολής των 
προσφορών. 

6. Τα ανωτέρω ισχύουν ανεξάρτητα από την επιλογή της 
διαδικασίας ανάθεσης μεταξύ των ανοικτών, κλειστών και 
των διαδικασιών με διαπραγμάτευση. 

Άρθρο 11 

Κλειστός Διαγωνισμός-Διαδικασία με 
διαπραγμάτευση με δημοσίευση προκήρυξης. 

1. Στις περιπτώσεις του κλειστού διαγωνισμού και της 
διαδικασίας με διαπραγμάτευση με δημοσίευση της πε¬ 
ρίληψης της προκήρυξης, ισχύουν όσα περιγράφονται 
ανωτέρω στα άρθρα 8, 9 και 10 του παρόντος Κανονισμού. 

2. Στις περιπτώσεις του κλειστού διαγωνισμού και της 
διαδικασίας με διαπραγμάτευση με δημοσίευση προκήρυ¬ 
ξης, η διακήρυξη αποστέλλεται στους επιλεγέντες οικο¬ 
νομικούς φορείς ταυτόχρονα με την έγγραφη πρόσκληση 
για υποβολή προσφοράς. 

3. Στις περιπτώσεις του κλειστού διαγωνισμού και της 
διαδικασίας με διαπραγμάτευση με δημοσίευση προκήρυ¬ 
ξης, εφόσον ζητηθούν εγγράφως από τους οικονομικούς 
φορείς συμπληρωματικές πληροφορίες ή διευκρινίσεις 
επί της προκήρυξης, τουλάχιστον εννιά (9) ημέρες πριν 
από την ημερομηνία που έχει οριστεί για την λήξη της 
προθεσμίας υποβολής των προσφορών, εκτός αν διαφο¬ 
ρετικά ορίζει η σχετική διακήρυξη, , αυτές παρέχονται 
από το αρμόδιο όργανο του Ε.Ο.Π.Π.Ε.Π. το αργότερο έξι 
(6) ημέρες πριν από την ημερομηνία που έχει οριστεί για 
την υποβολή των αιτήσεων συμμετοχής. 

Άρθρο 12 

Διαδικασία με Διαπραγματεύσεις 
χωρίς δημοσίευση προκήρυξης. 

1. Η διαδικασία σύναψης συμβάσεων προμηθειών και 
υπηρεσιών προϋπολογιζόμενης αξίας ίσης ή ανώτερης 
των ορίων που εμπίπτουν στις κοινοτικές οδηγίες περί 
δημοσίων συμβάσεων, με διαπραγματεύσεις χωρίς δημο¬ 
σίευση προκήρυξης, επιτρέπεται μόνο όταν συντρέχουν 
οι εξαιρετικές, περιοριστικά αναφερόμενες στην εκάστοτε 
ισχύουσα νομοθεσία περί των δημοσίων συμβάσεων, ακό¬ 
λουθες περιπτώσεις: 

α. Εάν σε διαδικασία με προκήρυξη διαγωνισμού δεν 
υποβλήθηκε καμία προσφορά ή εάν από τις υποβληθείσες 
προσφορές δεν κρίθηκε καμία κατάλληλη. Η περίπτωση 
αυτή ισχύει, εφόσον δεν έχουν τροποποιηθεί ουσιαστικά 
οι αρχικοί όροι της διακήρυξης. 

β. Για προϊόντα ή υπηρεσίες, που κατασκευάζονται ή 
διατίθενται κατ’ αποκλειστικότητα ή έχουν ιδιάζουσα κα¬ 
ταλληλότητα ή που για λόγους τεχνικούς ή καλλιτεχνι¬ 
κούς κατασκευάζονται ή διατίθενται μόνο από ορισμένο 
προμηθευτή ή παρέχοντα υπηρεσίες. 

γ. Για προϊόντα ή υπηρεσίες για τα οποία η αλλαγή 
της πηγής προμήθειας ή της υπηρεσίας θα υποχρέωνε 
τον Ε.Ο.Π.Π.Ε.Π. να προμηθευτεί προϊόντα ή υπηρεσίες με 
διαφορετικά χαρακτηριστικά, που θα ήταν μη συμβατά 
με τα υπάρχοντα ή θα προκαλούσαν δυσανάλογες τεχνι¬ 
κές δυσχέρειες στη λειτουργία, συντήρηση, παροχή των 
υπαρχόντων. 

δ. Γ ια προϊόντα ή υπηρεσίες που έχουν χρηματιστηριακή 
τιμή ή που η νομοθεσία αποκλείει τη διενέργεια διαγωνι¬ 
σμού ή που η προμήθεια τους ή παροχή τους αντίστοιχα, 
χαρακτηρίζεται απόρρητη ή σχετίζεται με ουσιώδη συμ¬ 
φέροντα ασφάλειας του Κράτους. 

ε. Σε περιπτώσεις επείγουσας ανάγκης οφειλόμενης σε 
απρόβλεπτες καταστάσεις ή σε περιπτώσεις επείγουσας 
ανάγκης, όπου η έλλειψη προϊόντων ή υπηρεσιών είναι δυ¬ 
νατόν να προκαλέσει σημαντική ζημία ή ασύμφορη διακοπή 
της λειτουργίας του Ε.Ο.Π.Π.Ε.Π. και δεν υφίστανται τα 
χρονικά περιθώρια για τη διενέργεια ανοικτού ή κλειστού 
διαγωνισμού. 


στ. Γ ια προϊόντα ή υπηρεσίες, η προμήθεια και παροχή 
των οποίων, εντάσσεται και εξυπηρετείται από Συμφωνίες- 
Πλαίσιο, που έχουν συναφθεί σύμφωνα με τον παρόντα 
Κανονισμό. 

ζ. Για αγορές ευκαιρίας ή σκοπιμότητας, όπως αυτές 
ορίζονται στις εκάστοτε ισχύουσες σχετικές διατάξεις 
και οδηγίες της Ευρωπαϊκής Ένωσης. 

η. Όταν υπάρχει ένας μοναδικός προμηθευτής ή ένας 
μοναδικός που παρέχει υπηρεσίες. Στην περίπτωση αυτή 
η πραγματοποίηση της προμήθειας ή υπηρεσίας αποφασί- 
ζεται από το Δ.Σ. του Ε.Ο.Π.Π.Ε.Π. Στην απόφαση καθορίζο¬ 
νται τουλάχιστον το είδος, η ποσότητα, η αξία και η πηγή 
χρηματοδότησης. Περιπτώσεις μοναδικού προμηθευτή ή 
παρέχοντος υπηρεσίες θεωρούνται όσοι πληρούν είτε 
αθροιστικά είτε διαζευκτικά τα κάτωθι: 

αα. μόνο αυτός δύναται να προμηθεύσει ή να παρέχει 
υπηρεσία (μονοπώλιο) και 

ββ. έχει αξιολογηθεί έναντι άλλων και έχει βρεθεί επανει¬ 
λημμένα καλύτερος σε σχέση ποιότητας -τιμής υπηρεσίας 
συντήρησης. 

Για προμήθειες προϊόντων και για παροχή υπηρεσιών 
που δεν υπάγονται στις πιο πάνω περιπτώσεις, αλλά για 
τις οποίες, κατά περίπτωση, το Διοικητικό Συμβούλιο, μέσα 
στα πλαίσια των αρμοδιοτήτων του και σύμφωνα με τις 
εκάστοτε ισχύουσες προβλέψεις της Ελληνικής Νομοθεσί¬ 
ας και των Οδηγιών της Ευρωπαϊκής Ένωσης, αποφασίζει 
ότι αποτελούν εξαιρετικές περιπτώσεις και συντρέχουν 
ειδικοί προς τούτο λόγοι. 

2. Οι όροι διαπραγμάτευσης, για τη σύναψη συμβάσεων 
προμηθειών ή υπηρεσιών, προϋπολογιζόμενης αξίας κάτω 
των ορίων που εκάστοτε καθορίζει η κοινοτική νομοθεσία 
περί δημοσίων συμβάσεων, καθώς και οι όροι της πρόσκλη¬ 
σης για την απευθείας ανάθεση εγκρίνονται κάθε φορά 
από το αρμόδιο, κατά περίπτωση, όργανο του Ε.Ο.Π.Π.Ε.Π. 

Άρθρο 13 

Πρόχειρος Διαγωνισμός. 

Ο Πρόχειρος Διαγωνισμός αποτελεί συνοπτική διαδι¬ 
κασία υποβολής προσφορών και διενεργείται είτε με τη 
δημοσίευση προκήρυξης στα πλαίσια της οποίας καλείται 
να υποβάλει προσφορά κάθε ενδιαφερόμενος, που πληροί 
τους όρους της, είτε με την αποστολή πρόσκλησης σε 
τρεις (3) τουλάχιστον οικονομικούς φορείς συναφείς με 
το δημοπρατούμενο αντικείμενο. Στην περίπτωση διεξα¬ 
γωγής πρόχειρου διαγωνισμού με προκήρυξη δημοσιεύεται 
σχετική πρόσκληση, η οποία αναρτάται στον πίνακα ανα¬ 
κοινώσεων του Ε.Ο.Π.Π.Ε.Π. και δημοσιεύεται στην ιστοσε¬ 
λίδα του και στον σχετικό ιστότοπο του Προγράμματος 
«Διαύγεια» και στο Κ.Η.Μ.Δ.Σ.. 

Άρθρο 14 

Διαδικασίες Μίσθωσης. 

1. Μισθώσεις των οποίων η προϋπολογιζόμενη αξία της 
σύμβασης δεν υπερβαίνει το ποσό των εξήντα χιλιάδων 
(60.000,00) ευρώ, πραγματοποιούνται σύμφωνα με τον 
τρόπο και τις διαδικασίες που κάθε φορά ορίζονται από 
τα εξουσιοδοτημένα από το Δ.Σ. του Ε.Ο.Π.Π.Ε.Π. προς 
τούτο όργανα αυτού. 

2. Μισθώσεις των οποίων η προϋπολογιζόμενη αξία της 
σύμβασης είναι ανώτερη του ποσού των εξήντα χιλιάδων 
(60.000,00) ευρώ αλλά κατώτερη του ποσού που ορίζε¬ 
ται ως όριο από την κοινοτική νομοθεσία περί δημοσίων 
συμβάσεων για την εφαρμογή τους, πραγματοποιούνται 
σύμφωνα με τον τρόπο και τις διαδικασίες που καθορί¬ 
ζονται από το Δ.Σ. του Ε.Ο.Π.Π.Ε.Π. ή τα από αυτό εξουσι¬ 
οδοτούμενα προς τούτο όργανα αυτού. 

3. Μισθώσεις των οποίων η προϋπολογιζόμενη αξία της 
σύμβασης είναι ίση ή υπερβαίνει το ποσό που ορίζεται ως 
όριο από την κοινοτική νομοθεσία περί δημοσίων συμβάσε¬ 
ων για την εφαρμογή τους, πραγματοποιούνται σύμφωνα 
με το άρθρο 5 του παρόντος Κανονισμού. 

4. Οι όροι πρόσκλησης για την εκδήλωση ενδιαφέροντος 
εγκρίνονται από τα αρμόδια κατά τα ανωτέρω όργανα 
του Ε.Ο.Π.Π.Ε.Π. 

Άρθρο 15 

Μητρώο Οικονομικών φορέων. 

Για τις συμβάσεις των οποίων ο προϋπολογισμός είναι 
μικρότερος των ορίων που θέτουν οι κοινοτικές διατά¬ 
ξεις περί δημοσίων συμβάσεων, ο Ε.Ο.Π.Π.Ε.Π. μπορεί να 
οργανώσει Μητρώο οικονομικών φορέων και μπορεί να 
καλεί, μετά από σχετική πρόσκληση υποβολής προσφορών, 
όσους οικονομικούς φορείς περιλαμβάνονται στο μητρώο. 
Η διαδικασία κατάρτισης του μητρώου, τα κριτήρια επι¬ 
λογής των οικονομικών φορέων, η αναθεώρηση του κ.λ.π. 
καθορίζονται από εσωτερικές ρυθμίσεις του Ε.Ο.Π.Π.Ε.Π., οι 
οποίες οφείλουν να τηρούν τις αρχές της διαφάνειας, της 
ίσης μεταχείρισης των υποψηφίων και της μη διάκρισής 
τους λόγω ιθαγένειας, καθώς και της μη νόθευσης του 
ελεύθερου ανταγωνισμού. 

Άρθρο 16 

Συμφωνίες Πλαίσιο. 

Συμφωνία - Πλαίσιο είναι η συμφωνία μεταξύ του 
Ε.Ο.Π.Π.Ε.Π. και ενός ή περισσοτέρων οικονομικών φορέ¬ 
ων, η οποία αποσκοπεί στον καθορισμό των όρων των 
συμβάσεων, που πρόκειται να συναφθούν κατά τη διάρκεια 
συγκεκριμένης περιόδου, ιδίως όσον αφορά τις τιμές και 
κατά περίπτωση την ποσότητα. Η Συμφωνία - Πλαίσιο 
θεωρείται σύμβαση και εφαρμόζονται για τη σύναψή της 
οι διατάξεις του παρόντος Κανονισμού. Καταρτίζεται μετά 
από ανοικτό ή κλειστό διαγωνισμό ή με διαπραγματεύσεις. 

Άρθρο 17 

Γενικοί Όροι Συμμετοχής στους Διαγωνισμούς. 

1. Ο Ε.Ο.Π.Π.Ε.Π. μεριμνά ώστε να μπορούν να μετέχουν 
στο διαγωνισμό, χωρίς διακρίσεις και με τους ίδιους όρους 
που εφαρμόζονται για τους έλληνες διαγωνιζόμενους, όλοι 
οι ενδιαφερόμενοι οικονομικοί φορείς των κρατών- μελών 
της Ευρωπαϊκής Ένωσης (Ε.Ε.) και του Ενιαίου Ευρωπαϊκού 
Χώρου (Ε.Ο.Χ.), εφόσον διαθέτουν τα τυπικά και ουσιαστικά 
προσόντα που απαιτούνται από τη διακήρυξη. 

2. Όταν ο προϋπολογισμός της δημοπρατούμενης προ¬ 
μήθειας ή υπηρεσίας είναι ίσος ή ανώτερος των ορίων 
που θέτουν οι διατάξεις περί δημοσίων συμβάσεων, ο 
Ε.Ο.Π.Π.Ε.Π. μεριμνά ώστε να μπορούν να μετέχουν στον 
διαγωνισμό, χωρίς διακρίσεις και με τους ίδιους όρους κου 
εφαρμόζονται για τους έλληνες διαγωνιζομένους, εκτός 
των ανωτέρω οικονομικών φορέων και οι ενδιαφερόμενοι 
οικονομικοί φορείς χώρας μέρους διμερούς ή πολυμερούς 
συμφωνίας με την Ε.Ε. και των χωρών που έχουν υπογρά¬ 
ψει και κυρώσει τη Συμφωνία για τις Δημόσιες Συμβάσεις 
(το τελευταίο υπό την προϋπόθεση ότι η συγκεκριμένη 
δημοπρατούμενη προμήθεια ή υπηρεσία εμπίπτει στο πε¬ 
δίο εφαρμογής της ως άνω Συμφωνίας), καθώς και χωρών 
που έχουν υπογράψει ευρωπαϊκές ή διμερείς συμφωνίες 
με την Ευρωπαϊκή Ένωση, εφόσον διαθέτουν τα τυπικά και 
ουσιαστικά προσόντα που απαιτούνται από τη διακήρυξη. 

3. Περαιτέρω όροι συμμετοχής καταρτίζονται και εξει¬ 
δικεύονται από το Τμήμα Προμηθειών και το εκάστοτε 
ενδιαφερόμενο Τμήμα της Διεύθυνσης για λογαριασμό της 
οποίας διενεργείται ο διαγωνισμός, ανάλογα με τη φύση 
και τη χρηματοδότηση του έργου, και εγκρίνονται, κατό¬ 


πιν εισηγήσεως, κάθε φορά από το αρμόδιο όργανο του 
Ε.Ο.Π.Π.Ε.Π. και αναφέρονται στη διακήρυξη του συγκεκρι¬ 
μένου διαγωνισμού. Σε περίπτωση, δε, που ο διαγωνισμός 
αφορά σε συμβάσεις των οποίων ο προϋπολογισμός είναι 
ίσος ή ανώτερος των ορίων που θέτουν οι διατάξεις περί 
δημοσίων συμβάσεων, συνάδουν με τα προβλεπόμενα στην 
εκάστοτε ισχύουσα νομοθεσία περί δημοσίων συμβάσεων. 

4. Η έκδοση της Προκήρυξης γίνεται με ευθύνη του Τμή¬ 
ματος Προμηθειών ενώ η συμμετοχή στον διαγωνισμό 
γίνεται με ευθύνη του ενδιαφερομένου ο οποίος εξ αυτού 
και μόνο του λόγου δεν αντλεί δικαίωμα αποζημίωσης. 
Η συμμετοχή του εξάλλου στον διαγωνισμό και σε κάθε 
φάση της διαδικασίας του συνεπάγεται πλήρη αποδοχή εκ 
μέρους του των όρων της διακήρυξης στο σύνολο τους. Ο 
Ε.Ο.Π.Π.Ε.Π. δεν δεσμεύεται για την τελική ανάθεση της δη¬ 
μοπρατούμενης προμήθειας ή υπηρεσίας και, μετά από αιτι¬ 
ολογημένη εισήγηση του αρμόδιου οργάνου του Ε.Ο.Π.Π.Ε.Π., 
δικαιούται να την αναθέσει ή όχι, να ματαιώσει, αναβάλλει ή 

επαναλάβει τη σχετική διαδικασία, χωρίς ουδεμία υπο¬ 
χρέωση για καταβολή αμοιβής ή αποζημίωσης εξ αυτού 
του λόγου στους συμμετέχοντες. 

Άρθρο 18 

Προσόντα και Δικαιολογητικά Συμμετοχής. 

1. Οι οικονομικοί φορείς που ενδιαφέρονται να ανα¬ 
λάβουν την εκτέλεση ορισμένης σύμβασης υπηρεσίας ή 
προμήθειας νια λογαριασμό του Ε.Ο.Π.Π.Ε.Π. υποχρεούνται 
να πληρούν και να αποδεικνύουν ορισμένες προϋποθέ¬ 
σεις επαγγελματικής επάρκειας, αξιοπιστίας, τεχνικής και 
χρηματοοικονομικής ικανότητας και να προσκομίσουν δι- 
καιολογητικά σύμφωνα και με τα ειδικότερα οριζόμενα, 
αναλόγως του προϋπολογισμού της δημοπρατούμενης 
προμήθειας ή υπηρεσίας στην ισχύουσα κοινοτική νομο¬ 
θεσία περί δημοσίων συμβάσεων, τις εφαρμοστέες εθνικές 
και κανονιστικές διατάξεις και τη διακήρυξη του συγκεκρι¬ 
μένου διαγωνισμού. Ο Ε.Ο.Π.Π.Ε.Π μεριμνά ώστε η έκταση 
των πληροφοριών που αναφέρονται στο παρόν άρθρο 
να μην υπερβαίνει το αντικείμενο της σύμβασης και να 
σέβεται τον εμπιστευτικό χαρακτήρα κάθε πληροφορίας 
που παρέχεται από τους οικονομικούς φορείς, καθώς και 
να λαμβάνει υπόψη τα θεμιτά συμφέροντα τους σχετικά 
με την προστασία του απορρήτου που καλύπτει τεχνικά 
ή εμπορικά ζητήματα της επιχείρησής τους. 

Άρθρο 19 

Εγγυήσεις 

1. Για τις συμβάσεις των οποίων ο προϋπολογισμός εί¬ 
ναι ίσος ή ανώτερος των ορίων που αναφέρονται στη 
σχετική κοινοτική νομοθεσία περί δημοσίων συμβάσεων, 
ο Ε.Ο.Π.Π.Ε.Π. ζητά από τους διαγωνιζόμενους να προσκο¬ 
μίσουν εγγυήσεις, επικαιροποιημένα δικαιολογητικά συμ¬ 
μετοχής και τυχόν άλλα δικαιολογητικά που απαιτούνται 
από την Προκήρυξη. 

2. Γ ια τις συμβάσεις των οποίων ο προϋπολογισμός είναι 
κατώτερος των ορίων που αναφέρονται στη σχετική κοι¬ 
νοτική νομοθεσία περί δημοσίων συμβάσεων, ο Ε.Ο.Π.Π.Ε.Π. 
είναι δυνατόν να ζητά εγγυήσεις. 

3. Οι εγγυήσεις υποχρεωτικά συντάσσονται στην Ελληνική 
γλώσσα ή αν δεν είναι συντεταγμένες στην Ελληνική γλώσ¬ 
σα, πρέπει να συνοδεύονται από επίσημη μετάφραση τους. 

4. Οι εγγυήσεις επιτρέπεται να εκδίδονται από πιστωτικά 
ιδρύματα ή άλλα νομικά πρόσωπα που νομίμως λειτουρ¬ 
γούν σε όλες τις χώρες προέλευσης των υποψηφίων ή 
προσφερόντων. Οι εγγυήσεις πρέπει να διέπονται από 
την ελληνική νομοθεσία και καθ’ ύλη αρμόδια είναι τα 
δικαστήρια της έδρας του Ε.Ο.Π.Π.Ε.Π. 

Άρθρο 20 

Τεχνικές Προδιαγραφές. 

1. Οι τεχνικές προδιαγραφές συγκεκριμένης υπηρεσίας 
ή προμήθειας περιλαμβάνονται στη διακήρυξη και, ακο¬ 
λούθως, στο κείμενο της σύμβασης που υπογράφεται με¬ 
ταξύ του Ε.Ο.Π.Π.Ε.Π. και του Αναδόχου και αναφέρουν τα 
απαιτούμενα χαρακτηριστικά της υπηρεσίας, του υλικού 
ή του προϊόντος, ώστε να ανταποκρίνεται στην χρήση για 
την οποία προορίζεται. 

2. Οι τεχνικές προδιαγραφές μπορεί να περιλαμβάνουν, 
μεταξύ άλλων, τα επίπεδα ποιότητας ή απόδοσης, την 
ασφάλεια, τις διαστάσεις και τις απαιτήσεις που ισχύουν 
για το υλικό ή το προϊόν όσον αφορά την ποιότητα, την 
ορολογία, τις δοκιμές και τις μεθόδους δοκιμών και, εφό¬ 
σον απαιτείται, τη συσκευασία και τη σήμανση. 

3. Με την επιφύλαξη των εθνικών υποχρεωτικών τεχνικών 
κανόνων και εφόσον οι κανόνες αυτοί συμβιβάζονται με το 
Κοινοτικό Δίκαιο, οι ως άνω τεχνικές προδιαγραφές καθο¬ 
ρίζονται από τον Ε.Ο.Π.Π.Ε.Π. με παραπομπή είτε στα εθνι¬ 
κά πρότυπα που ισχύουν κατ’ εφαρμογή των αντίστοιχων 
ευρωπαϊκών, είτε σε ευρωπαϊκές τεχνικές εγκρίσεις, είτε 
σε κοινές τεχνικές προδιαγραφές, όπως αυτές ορίζανται 
στην νομοθεσία περί δημοσίων συμβάσεων. 

4. Δεν επιτρέπεται η αναγραφή όρων στις διακηρύξεις 
και στις τεχνικές προδιαγραφές ή στο συμβατικό κείμενο, 
που να προσδιορίζουν προϊόντα ορισμένης κατασκευής ή 
προέλευσης ή μεθόδους επεξεργασίας, οι οποίες έχουν ως 
αποτέλεσμα να ευνοούν ορισμένους οικονομικούς φορείς, 
εκτός των περιπτώσεων, κατά τις οποίες, οι προδιαγραφές 
αυτές δικαιολογούνται απόλυτα από τη φύση του, υπό 
προμήθεια, προϊόντος ή υπηρεσίας. 

5. Επίσης, δεν επιτρέπεται να αναφέρονται οι τεχνικές 
προδιαγραφές σε εμπορικά σήματα, διπλώματα ευρεσιτε¬ 
χνίας, τύπους ορισμένης προέλευσης ή καταγωγής, εκτός 
εάν υποχρεωτικά συνοδεύονται από τις λέξεις «ή ισοδύναμα» 
και εφόσον το αντικείμενο της σύμβασης δεν μπορεί να 
περιγράφει αλλιώς σε προδιαγραφές που είναι επαρκώς 
ακριβείς και πλήρως κατανοητές για κάθε ενδιαφερόμενο. 

6. Οι τεχνικές προδιαγραφές περιλαμβάνουν και τις με¬ 
θόδους ποιοτικού ελέγχου των υλικών κατά την παραλαβή 
προμηθειών. 

Άρθρο 21 
Αντιπροσφορές. 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους, απορρίπτονται ως 
απαράδεκτες. 

Άρθρο 22 

Επιτροπές. 

1. Συστήνονται με αποφάσεις του Δ.Σ. του Ε.Ο.Π.Π.Ε.Π. 
Επιτροπές Διενέργειας Διαγωνισμών και Αξιολόγησης 
Προσφορών. 

Η Επιτροπή Διενέργειας Διαγωνισμών και Αξιολόγησης 
Προσφορών είναι αρμόδια για την παραλαβή και την απο¬ 
σφράγιση του φακέλου των δικαιολογητικών, των τεχνικών 
και οικονομικών προσφορών και την αξιολόγηση τους, την 
κατάρτιση σχετικών πρακτικών και την εισήγηση στο αρ¬ 
μόδιο όργανο του Ε.Ο.Π.Π.Ε.Π. σχετικά με το παραδεκτό ή 
μη των δικαιολογητικών και της υποβολής των προσφορών 
του διαγωνισμού. 

2. Τα μέλη της ανωτέρω επιτροπής δεν επιτρέπεται να 
είναι και μέλη της Επιτροπής Παραλαβής. 

3. Συστήνεται με απόφαση του Δ.Σ. του Ε.Ο.Π.Π.Ε.Π. Επι¬ 
τροπή Εξέτασης Ενστάσεων. Η Επιτροπή Εξέτασης Εν¬ 


στάσεων αποτελείται από τρία (3) τουλάχιστον μέλη, τα 
οποία προέρχονται από το προσωπικό του Ε.Ο.Π.Π.Ε.Π. 
Η Επιτροπή Εξέτασης Ενστάσεων είναι αρμόδια για την 
παραλαβή των υποβαλλόμενων ενστάσεων/προσφυγών, 
την εξέταση τους και την έκδοση γνωμοδότησης προς το 
Δ.Σ. του Ε.Ο.Π.Π.Ε.Π. για έκδοση σχετικής απόφασης. Για 
την έκδοση γνωμοδότησης επί ενστάσεων/προσφυγών, η 
Επιτροπή Εξέτασης Ενστάσεων δύναται να συνεργάζεται 
με τη Ναμική Υπηρεσία του Ε.Ο.Π.Π.Ε.Π. 

4. Συστήνεται με απόφαση του Δ.Σ. του Ε.Ο.Π.Π.Ε.Π. Επι¬ 
τροπή Παρακολούθησης και Παραλαβής'Εργου. Η Επιτρο¬ 
πή Παρακολούθησης και Παραλαβής Έργου αποτελείται 
από τρία (3) τουλάχιστον μέλη, τα οποία προέρχονται από 
το προσωπικό του Ε.Ο.Π.Π.Ε.Π. Η Επιτροπή είναι αρμόδια 
για την παρακολούθηση και παραλαβή όλων των ανατι¬ 
θέμενων μελετών, έργων και υπηρεσιών που αποτελούν 
αντικείμενο Συμβάσεων του παρόντος Κανονισμού. 

Αρθρο 23 

Υποβολή Προσφορών. 

1. Οι προσφορές υποβάλλονται στον τόπο και διεύθυνση 
που ορίζεται στη διακήρυξη. Η υποβολή μπορεί να γίνει 
είτε με παράδοση της προσφοράς από τους ενδιαφερο¬ 
μένους ή τους νομίμους εκπροσώπους τους στον ως άνω 
τόπο και διεύθυνση, είτε με την αποστολή της προσφοράς 
ταχυδρομικώς επί αποδείξει ή μέσω εταιρειών διακίνησης 
εγγράφων. 

2. Και στις δύο παραπάνω περιπτώσεις, οι ενδιαφερό¬ 
μενοι φροντίζουν για την έγκαιρη υποβολή της προσφο¬ 
ράς τους, σύμφωνα με τα οριζόμενα στη διακήρυξη. Ο 
Ε.Ο.Π.Π.Ε.Π. ουδεμία ευθύνη φέρει για τη μη εμπρόθεσμη 
παραλαβή της προσφοράς ή για το περιεχόμενο των φα¬ 
κέλων που τη συνοδεύουν. 

3. Οι εκπρόθεσμες προσφορές ή οι προσφορές οικονομι¬ 
κών φορέων που η συμμετοχή τους σε διαγωνισμούς έχει 
νομίμως αποκλεισθεί απορρίπτονται και δεν αποσφραγί¬ 
ζονται, ούτε λαμβάνονται υπόψη. Στις περιπτώσεις αυτές 
οι ενδιαφερόμενοι οικονομικοί φορείς παραλαμβάνουν τις 
προσφορές τους με δική τους φροντίδα. Αν οι οικονομικοί 
φορείς δεν παραλάβουν τις προσφορές τους εντός διμή- 
νου από της ειδοποίησης τους, τότε αυτές καταστρέφο- 
νται από το Τμήμα που διενεργεί το διαγωνισμό. 

4. Εάν από τη διακήρυξη προβλέπεται ότι μαζί με την 
προσφορά πρέπει να κατατεθούν, εφόσον πρόκειται για 
σύμβαση προμηθειών, και δείγματα του υλικού, αυτά κα¬ 
τατίθενται σύμφωνα με τα προβλεπόμενα στον Κανονισμό 
Προμηθειών Δημοσίου, όπως εκάστοτε ισχύει. 

5. Προσφορές που περιέρχονται στον Ε.Ο.Π.Π.Ε.Π. με 
οποιονδήποτε τρόπο πριν από την καταληκτική ημερο¬ 
μηνία υποβολής των προσφορών δεν αποσφραγίζονται, 
αλλά φυλάσσονται κατά τρόπο, ώστε να διαφυλάσσε- 
ται το απόρρητό τους και παραδίδονται στην Επιτροπή 
Διενέργειας Διαγωνισμών και Αξιολόγησης Προσφορών, 
προκειμένου να αποσφραγιστούν την ημερομηνία και ώρα 
αποσφράγισης μαζί με όλες τις προσφορές που θα υπο¬ 
βληθούν σύμφωνα με τα ανωτέρω. 

6. Οι προσφορές υποβάλλονται σύμφωνα με τα ειδικό¬ 
τερα οριζόμενα στον Κανονισμό Προμηθειών Δημοσίου, 
όπως εκάστοτε ισχύει και στη σχετική διακήρυξη του δι¬ 
αγωνισμού. 

7. Οι προσφορές συντάσσονται στην ελληνική γλώσσα. 

8. Οι προσφορές, κατά την παραλαβή τους από τον 
Ε.Ο.Π.Π.Ε.Π. καταχωρούνται στο γενικό πρωτόκολλο του 
Ε.Ο.Π.Π.Ε.Π. και σε κάθε φάκελο προσφοράς σημειώνεται 
ο αριθμός πρωτοκόλλου, η ημερομηνία και ώρα καταχώ- 
ρησης. 

9. Όταν η ανάθεση της σύμβασης γίνεται με βάση το 
κριτήριο της πλέον συμφέρουσας από οικονομική άποψη 
προσφοράς, ο Ε.Ο.Π.Π.Ε.Π. μπορεί να λαμβάνει υπόψη τις 
εναλλακτικές προσφορές που υποβάλλουν οι προσφέ- 
ροντες, εφόσον οι προσφορές αυτές ανταποκρίνονται 
στις ελάχιστες προδιαγραφές που το ίδιο έχει καθορί¬ 
σει. Ο Ε.Ο.Π.Π.Ε.Π. αναφέρει στα τεύχη του διαγωνισμού 
τις ελάχιστες προϋποθέσεις που πρέπει να πληρούν οι 
εναλλακτικές προσφορές, καθώς και τον τρόπο υποβολής 
αυτών των προσφορών. Εάν δεν επιτρέπεται η υποβολή 
των εναλλακτικών προσφορών, αυτό πρέπει να αναφέρεται 
και στην προκήρυξη του διαγωνισμού. 

Αρθρο 24 
Υπεργολάβοι 

Οι οικονομικοί φορείς μπορούν να προτείνουν στην προ¬ 
σφορά τους τη συνεργασία με υπεργολάβους, εφόσον 
αυτό επιτρέπεται από τη διακήρυξη και με τους όρους 
που προβλέπονται από αυτή. 

Άρθρο 25 

Χρόνος Ισχύος των Προσφορών 

1. Οι προσφορές ισχύουν και δεσμεύουν τους οικονο¬ 
μικούς φορείς για εκατόν είκοσι (120) ημέρες από την 
επόμενη της διενέργειας του διαγωνισμού, εκτός εάν ορί¬ 
ζεται διαφορετικά στη διακήρυξη ή την πρόσκληση, καθώς 
και για το χρόνο που αποδέχθηκαν να παρατείνουν την 
προσφορά τους. 

2. Προσφορά που ορίζει χρόνο ισχύος μικρότερο του 
προβλεπόμενου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται εγγρά- 
φως, εφόσον τούτο ζητηθεί από την Αναθέτουσα Αρχή δια 
του αρμοδίου οργάνου της κατ' ανώτατο όριο για χρονικό 
διάστημα ίσο με το προβλεπόμενο από τη διακήρυξη και 
εφόσον τούτο αποδεχθούν εγγράφως οι προσφέροντες. 

Αρθρο 26 

Αποσφράγιση Προσφορών και 
Διαδικασία Αξιολόγησής τους 

1. Η αποσφράγιση των φακέλων, ο έλεγχος του εμπροθέ¬ 
σμου ή μη των προσφορών, των δικαιολογητικών και της 
πληρότητας τους εν γένει, καθώς και η αξιολόγηση των 
προσφορών γίνονται από την αρμόδια Επιτροπή Διενέργειας 
Διαγωνισμών και Αξιολόγησης Προσφορών του Ε.Ο.Π.Π.Ε.Π. 

2. Οι συνεδριάσεις στις οποίες γίνεται αποσφράγιση 
των προσφορών είναι κατά κανόνα δημόσιες. Οι νομίμως 
παριστάμενοι έχουν δικαίωμα να εξετάσουν τα στοιχεία 
των φακέλων, εφόσον το επιθυμούν, υπό την προϋπόθεση 
ότι τα στοιχεία αυτά δεν έχουν χαρακτηριστεί από τους 
διαγωνιζομένους ως «εμπιστευτικά» ή η γνωστοποίησή 
τους δεν εμποδίζει την εφαρμογή των νόμων, δεν είναι 
αντίθετη προς το δημόσιο συμφέρον, δε θίγει τα έννομα 
συμφέροντα δημόσιων ή ιδιωτικών επιχειρήσεων ή δε βλά¬ 
πτει τον ανταγωνισμό μεταξύ των οικονομικών φορέων. 

3. Ειδικά για τις συμβάσεις των οποίων ο προϋπολο¬ 
γισμός είναι ίσος ή ανώτερος των ορίων που θέτουν οι 
κοινοτικές οδηγίες περί δημοσίων συμβάσεων, ισχύουν 
τα ακόλουθα: 

α. Η αποσφράγιση των προσφορών γίνεται από την αρ¬ 
μόδια Επιτροπή Διενέργειας Διαγωνισμών και Αξιολόγησης 
Προσφορών, στον τόπο και κατά την ημερομηνία και ώρα 
που έχει οριστεί από την προκήρυξη. 

Κατά την αποσφράγιση δύνανται να παρίστανται οι 
υποψήφιοι που υπέβαλαν προσφορά ή οι νομίμως εξουσι¬ 
οδοτημένοι αντιπρόσωποί τους. Αποσφραγίζεται ο ενιαί¬ 


ος φάκελος, καθώς και ο φάκελος των δικαιολογητικών, 
μονογράφονται δε και σφραγίζονται από την παραπάνω 
Επιτροπή όλα τα πρωτότυπα δικαιολογητικά κατά φύλλο. 

β. Οι φάκελοι της τεχνικής και οικονομικής προσφοράς 
δεν αποσφραγίζονται, αλλά μονογράφονται και σφραγίζο¬ 
νται από την αρμόδια Επιτροπή Διενέργειας Διαγωνισμών 
και Αξιολόγησης Προσφορών. Ειδικότερα, οι φάκελοι των 
οικονομικών προσφορών τοποθετούνται σε ένα νέο φά¬ 
κελο ο οποίος επίσης σφραγίζεται και υπογράφεται από 
την ανωτέρω Επιτροπή και φυλάσσεται. 

γ. Η Επιτροπή Διενέργειας Διαγωνισμών και Αξιολόγησης 
Προσφορών ελέγχει τα δικαιολογητικά και εισηγείται στο 
αρμόδιο όργανο του Ε.Ο.Π.Π.Ε.Π., το οποίο αποφαίνεται 
σχετικά και με μέριμνά του γνωστοποιείται στους διαγω- 
νιζομένους η απόφαση του, καθώς και ο τόπος, ώρα και 
ημερομηνία της αποσφράγισης των τεχνικών προσφορών 
για τους διαγωνιζομένους των οποίων η προσφορά έχει 
γίνει αποδεκτή. 

Αναλόγως στην περίπτωση της κλειστής διαδικασίας, 
η Επιτροπή Διενέργειας Διαγωνισμών και Αξιολόγησης 
Προσφορών αξιολογεί τις αιτήσεις συμμετοχής και ειση- 
γείται για τους διαγωνιζομένους, οι οποίοι θα κληθούν να 
υποβάλουν προσφορά στο δεύτερο στάδιο του διαγωνι¬ 
σμού. Κατά τα λοιπά τηρείται η διαδικασία του παρόντος 
άρθρου. 

δ. Μετά την παραπάνω διαδικασία, οι σφραγισμένοι φά¬ 
κελοι της Τεχνικής Προσφοράς επαναφέρονται για όσες 
προσφορές έγιναν αποδεκτές στην Επιτροπή Διενέργειας 
Διαγωνισμών και Αξιολόγησης Προσφορών για την απο¬ 
σφράγιση τους, σύμφωνα με τα οριζόμενα στην ανωτέρω 
απόφαση του Ε.Ο.Π.Π.Ε.Π. Όσες δεν κρίθηκαν αποδεκτές 
δεν αποσφραγίζονται, αλλά επιστρέφονται. Κατά την 
αποσφράγιση του φακέλου της τεχνικής προσφοράς, μο- 
νογράφονται και σφραγίζονται από την Επιτροπή Διενέρ¬ 
γειας Διαγωνισμών και Αξιολόγησης Προσφορών όλα τα 
πρωτότυπα στοιχεία του κατά φύλλο. 

ε. Η Επιτροπή Διενέργειας Διαγωνισμών και Αξιολόγη¬ 
σης Προσφορών αξιολογεί τις τεχνικές προσφορές και 
εισηγείται στο αρμόδιο όργανο του Ε.Ο.Π.Π.Ε.Π., το οποίο 
αποφαίνεται σχετικά, και με μέριμνα του γνωστοποιείται 
στους διαγωνιζομένους η απόφαση του, καθώς και ο τό¬ 
πος, ώρα και ημερομηνία της αποσφράγισης των οικονο¬ 
μικών προσφορών για τους διαγωνιζομένους των οποίων 
η τεχνική προσφορά έχει γίνει αποδεκτή. 

στ. Μετά την παραπάνω διαδικασία, οι σφραγισμένοι φά¬ 
κελοι της οικονομικής Προσφοράς επαναφέρονται για όσες 
προσφορές έγιναν αποδεκτές στην Επιτροπή Διενέργειας 
Διαγωνισμών και Αξιολόγησης Προσφορών την αποσφρά¬ 
γιση τους, σύμφωνα με τη σχετική απόφαση του αρμοδίου 
οργάνου του Ε.Ο.Π.Π.Ε.Π. Όσες δεν κρίθηκαν τεχνικά απο¬ 
δεκτές δεν αποσφραγίζονται, αλλά επιστρέφονται. 

ζ. Κατά την αποσφράγιση του φακέλου της οικονομι¬ 
κής προσφοράς, μονογράφονται και σφραγίζονται από 
την Επιτροπή Διενέργειας Διαγωνισμών και Αξιολόγησης 
Προσφορών όλα τα πρωτότυπα στοιχεία του κατά φύλλο. 

η. Μετά το πέρας και της οικονομικής αξιολόγησης, 
η Επιτροπή Διενέργειας Διαγωνισμών και Αξιολόγησης 
Προσφορών συντάσσει τον τελικό Πίνακα Κατάταξης των 
διαγωνιζομένων κατά φθίνουσα σειρά αξιολόγησης, από 
τον οποίο και προκύπτει ο προτεινόμενος από την αναφε- 
ρόμενη Επιτροπή ανάδοχος του διαγωνισμού. Η Επιτροπή 
Διενέργειας Διαγωνισμών και Αξιολόγησης Προσφορών δι¬ 
αβιβάζει το Πρακτικό της στο Δ.Σ. του Ε.Ο.Π.Π.Ε.Π. το οποίο 
αποφαίνεται σχετικά, και με μεριμνά του γνωστοποιείται 
στους διαγωνιζομένους το αποτέλεσμα του διαγωνισμού. 

θ. Ο προσφέρων στον οποίο πρόκειται να γίνει κατακύ- 
ρωση εντός προθεσμίας είκοσι (20) ημερών από την κοι¬ 
νοποίηση της σχετικής έγγραφης ειδοποίησης οφείλει να 

υποβάλει σε σφραγισμένο φάκελο τα έγγραφα δικαιο- 
λογητικά που αναφέρονται στο άρθρο 6 του Π.δ. 118/2007 
(Φ.Ε.Κ. ΑΊ5072007), τα οποία αποσφραγίζονται και ελέγ¬ 
χονται από την Επιτροπή Διενέργειας Διαγωνισμών και 
Αξιολόγησης Προσφορών συντασσομένου προς τούτο 
σχετικού πρακτικού κατά τη διαδικασία του άρθρου 19 
παρ. 6 του ίδιου Π.δ. Το Δ.Σ. του Ε.Ο.Π.Π.Ε.Π. αποφαίνε- 
ται σχετικά, και με μέριμνα του γνωστοποιείται στους 
διαγωνιζομένους το τελικό αποτέλεσμα του διαγωνισμού 
(κατακύρωση). 

4. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση της Επιτροπής Δι¬ 
ενέργειας Διαγωνισμών και Αξιολόγησης Προσφορών για 
την αξιολόγηση των αποτελεσμάτων του διαγωνισμού. 

5. Προσφορές που παρουσιάζουν, κατά την κρίση της 
Επιτροπής Διενέργειας Διαγωνισμών και Αξιολόγησης 
Προσφορών, ουσιώδεις αποκλίσεις από τους όρους και 
τις τεχνικές προδιαγραφές της διακήρυξης, απορρίπτονται 
ως απαράδεκτες. 

Αντίθετα, δεν απορρίπτονται προσφορές εάν οι παρου- 
σιαζόμενες αποκλίσεις κρίνονται ως επουσιώδεις, οπότε 
και θεωρούνται τεχνικά αποδεκτές. 

6. Αποκλίσεις από τους όρους της διακήρυξης ή από 
σημεία των τεχνικών προδιαγραφών που έχουν χαρακτη- 
ρισθεί στη διακήρυξη ως απαράβατοι όροι είναι οπωσ¬ 
δήποτε ουσιώδεις και συνεπάγονται την απόρριψη των 
προσφορών. 

Άρθρο 27 

Κριτήρια Ανάθεσης 

Κριτήριο ανάθεσης επιτρέπεται να είναι είτε η χαμη¬ 
λότερη τιμή, είτε η πλέον συμφέρουσα από οικονομική 
άποψη προσφορά. Το Τμήμα Προμηθειών σε συνεργασία 
με το εκάστοτε ενδιαφερόμενο Τμήμα της Διεύθυνσης, 
για λογαριασμό της οποίας διενεργείται ο διαγωνισμός, 
προκαθορίζει σε κάθε περίπτωση το κριτήριο ανάθεσης 
της δημοπρατούμενης προμήθειας ή υπηρεσίας στην προ¬ 
κήρυξη και εισηγείται στο Δ.Σ. του Ε.Ο.Π.Π.Ε.Π. για έγκριση. 
Όταν κριτήριο ανάθεσης είναι η πλέον συμφέρουσα από 
οικονομική άποψη προσφορά, καθορίζονται στη διακήρυξη 
τα επί μέρους κριτήρια αξιολόγησης των τεχνικών προ¬ 
σφορών και υποδεικνύεται η σχετική στάθμιση που προσ¬ 
δίδεται σε καθένα από αυτά για τον προσδιορισμό της 
πλέον συμφέρουσας από οικονομική άποψη προσφοράς. 
Επιμέρους κριτήρια για την αξιολόγηση των προσφορών 
μπορεί να είναι κυρίως τα κάτωθι μεταβλητά κριτήρια που 
συνδέονται με την συγκεκριμένη σύμβαση: η τιμή, η προ¬ 
θεσμία εκτέλεσης ή παράδοσης, τα έξοδα λειτουργίας, η 
ποιότητα, η αποδοτικότητα, τα τεχνικά πλεονεκτήματα, τα 
αισθητικά και λειτουργικά χαρακτηριστικά, η τεχνική αξία, 
η τεχνική υποστήριξη και εξυπηρέτηση μετά την παραλαβή 
κ.λπ. Στη διακήρυξη καθορίζεται, τέλος, η σχέση τεχνικής 
και οικονομικής προσφοράς, έτσι ώστε να συνάγεται πά¬ 
ντοτε η πλέον συμφέρουσα από τεχνική και οικονομική 
άποψη προσφορά. 

Άρθρο 28 

Αιτιολόγηση Ασυνήθιστα Χαμηλών Προσφορών. 

Εάν το αρμόδιο όργανο του Ε.Ο.Π.Π.Ε.Π. θεωρήσει ότι 
η προσφορά ενός διαγωνιζόμενου είναι υπερβολικά χα¬ 
μηλή σε σχέση με το αντικείμενο της δημοπρατούμενης 
προμήθειας ή υπηρεσίας, καλεί, πριν απορρίψει την προ¬ 


σφορά, τον διαγωνιζόμενο να αιτιολογήσει εγγράφως την 
προσφορά του. Το αρμόδιο όργανο, λαμβάνοντας υπόψη 
τις επεξηγήσεις που αφορούν την οικονομία της μεθόδου 
κατασκευής ή τις επιλεγείσες τεχνικές λύσεις ή τις εξαι¬ 
ρετικά ευνοϊκές συνθήκες υπό τις οποίες ο οικονομικός 
φορέας θα εκτελέσει τη σύμβαση, μπορεί να εγκρίνει την 
προσφορά ή να την απορρίψει. 

Αρθρο 29 

Ενστάσεις 

1. Ένσταση κατά της διακήρυξης του διαγωνισμού, της 
συμμετοχής διαγωνιζόμενου, της διαδικασίας και των πρά¬ 
ξεων διενέργειας του διαγωνισμού, καθώς και κατά της 
απόφασης κατακύρωσης ή ανάθεσης της σύμβασης που 
αφορά ο διαγωνισμός, δικαιούνται να υποβάλουν οι συμ- 
μετέχοντες στις σχετικές διαδικασίες και τα επί μέρους 
στάδια του διαγωνισμού ως εξής: 

α. Ένσταση κατά της διακήρυξης. 

β. Ένσταση κατά της συμμετοχής διαγωνιζόμενου ή 
της νομιμότητας διενέργειας του διαγωνισμού, μόνον ως 
προς τη διαδικασία παραλαβής και αποσφράγισης των 
προσφορών, επιτρέπεται να υποβληθεί κατά τη διάρκεια 
του διαγωνισμού αυτού και μέχρι την επόμενη εργάσιμη 
ημέρα της διεξαγωγής του. Η ένσταση εξετάζεται από την 
Επιτροπή Εξέτασης Ενστάσεων. 

γ. Ένσταση κατά της νομιμότητας της διενέργειας του 
διαγωνισμού έως και την τεχνική αξιολόγηση μπορούν 
να υποβάλουν μόνον οι συμμετέχοντες στο διαγωνισμό, 
των οποίων οι προσφορές έγιναν δεκτές ή απορρίφθηκαν 
για τυπικούς ή ουσιαστικούς λόγους κατά το στάδιο της 
αποσφράγισης της τεχνικής προσφοράς. Η ένσταση εξε¬ 
τάζεται από την Επιτροπή Εξέτασης Ενστάσεων. 

δ. Στον κλειστό διαγωνισμό κατά το στάδιο υποβολής 
προσφορών δικαίωμα ένστασης έχουν μόνον όσοι έχουν 
επιλεγεί να υποβάλουν προσφορά. 

2. Η ένσταση κατά της κατακυρωτικής απόφασης εξετά¬ 
ζεται από την Επιτροπή Εξέτασης Ενστάσεων. 

3. Ενστάσεις που υποβάλλονται για οποιονδήποτε άλλο 
λόγο, εκτός των ανωτέρω αναφερομένων, δεν γίνονται 
δεκτές και απορρίπτονται ως απαράδεκτες. 

4. Για το παραδεκτό της άσκησης ένστασης καταβάλλε¬ 
ται υπέρ Ε.Ο.Π.Π.Ε.Π. σε τραπεζικό λογαριασμό που ορίζε¬ 
ται με απόφαση Δ.Σ. του, χρηματικό ποσό, που αντιστοιχεί 
εκάστοτε στο ύψος του παράβολου που προβλέπεται ότι 
καταβάλλεται σύμφωνα με το άρθρο 15 παρ. 6 του Π.δ. 
118/2007 όπως εκάστοτε ισχύει και προσκομίζεται σχετικό 
αποδεικτικό κατάθεσης. 

Αρθρο 30 

Καθορισμός Προϋπολογισμού. 

1. Για κάθε σύμβαση που πρόκειται να ανατεθεί γίνεται 
προεκτίμηση του προϋπολογισμού της και αναφέρεται 
ειδικότερα: 

α. εάν ο προϋπολογισμός είναι ενδεικτικός, οπότε ο 
Ε.Ο.Π.Π.Ε.Π. δέχεται οικονομικές προσφορές οποιουδήποτε 
ύψους κατά την κρίση του προσφέροντος, 

β. εάν ο προϋπολογισμός αποτελεί ανώτατο όριο, άνω 
του οποίου οι οικονομικές προσφορές κρίνονται ως ασύμ¬ 
φορες και 

γ. εάν ο προϋπολογισμός αποτελεί συγχρόνως και την 
συμβατική αξία της προμήθειας ή υπηρεσίας, οπότε η 
επιλογή του αναδόχου βασίζεται αποκλειστικά σε τεχνικά 
κριτήρια. 

2. Το οικονομικό αντικείμενο της σύμβασης καθορίζεται 
τελικά από την προσφορά του αναδόχου, με εξαίρεση 
την περίπτωση (γ) της προηγούμενης παραγράφου, όπου 
ο προϋπολογισμός είναι προκαθορισμένος. 

3. Η επιλογή της μεθόδου εκτίμησης του προϋπολογισμού 
και της αξίας της αντίστοιχης σύμβασης γίνεται κατά τρόπο 
ώστε να αποκλείεται η τεχνική κατάτμηση του αντικειμένου 
της σύμβασης και συνακολούθως η μη εφαρμογή των διατά¬ 
ξεων της νομοθεσίας περί δημοσίων συμβάσεων. 

4. Όταν τα έργα υποδιαιρούνται σε πολλά τμήματα, τα 
οποία ανατίθενται στον ανάδοχο με ξεχωριστή σύμβαση, 
για την εφαρμογή των ορίων προϋπολογισμού του παρό¬ 
ντος Κανονισμού υπολογίζεται το άθροισμα της αξίας των 
επί μέρους συμβάσεων. 

Αρθρο 31 

Κατακύρωση- Ακύρωση - Επανάληψη Διαγωνισμού. 

1. Μετά το πέρας αξιολόγησης των δικαιολογητικών 
συμμετοχής και των οικονομικών προσφορών των συμ- 
μετεχόντων, η Επιτροπή Διενέργειας Διαγωνισμών και Αξι¬ 
ολόγησης Προσφορών εισηγείται στο Δ.Σ. του Ε.Ο.Π.Π.Ε.Π. 
τον Ανάδοχο. 

Σε περίπτωση ισοτιμίας ή ισοδυναμίας προσφορών, η 
ανάθεση γίνεται με κατανομή της προμήθειας/υπηρεσίας 
μεταξύ των ισοδύναμων ή ισότιμων οικονομικών φορέων. 
Σε περίπτωση που το αντικείμενο του διαγωνισμού δεν 
είναι διαιρετό γίνεται, ανάθεση σε έναν από αυτούς, μετά 
από κλήρωση, η οποία διενεργείται από την Επιτροπή 
Διενέργειας Διαγωνισμών και Αξιολόγησης Προσφορών 
με την παρουσία των διαγωνιζομένων. 

2. Η σχετική απόφαση του Δ.Σ. του Ε.Ο.Π.Π.Ε.Π. κοινοποι¬ 
είται σε όλους τους διαγωνιζόμενους. 

3. Οριστική ματαίωση του διαγωνισμού μπορεί να επέλ- 
θει, εφ’ όσον συντρέχει μία (1) τουλάχιστον από τις ακό¬ 
λουθες αιτίες: 

α. όταν αυτός δεν εξυπηρετεί πλέον τα συμφέροντα 
του Ε.Ο.Π.Π.Ε.Π. 

β. εάν λήξει η ισχύς των προσφορών και δε δοθούν από 
τους διαγωνιζομένους οι απαιτούμενες παρατάσεις. Σε 
περίπτωση ακυρώσεως διαγωνισμού οι συμμετέχοντες 
σ’ αυτόν δεν έχουν δικαίωμα αποζημιώσεως για οποιον- 
δήποτε λόγο. 

4. Ο Ε.Ο.Π.Π.Ε.Π. διατηρεί το δικαίωμα επανάληψης του 
Διαγωνισμού, με τροποποίηση ή μη των όρων του, εφ’ όσον 
συντρέχει μία (1) τουλάχιστον από τις ακόλουθες αιτίες: 

α. ο διαγωνισμός διεξήχθη παράτυπα και από την παρα¬ 
τυπία επηρεάζονται τα αποτελέσματα αυτού, 

β. το αποτέλεσμα του διαγωνισμού είναι μη ικανοποιητικό, 

γ. ο ανταγωνισμός υπήρξε ανεπαρκής, 

δ. μεταβλήθηκαν οι αντίστοιχες ανάγκες του Ε.Ο.Π.Π.Ε.Π. 

5. Οι αποφάσεις για κατακύρωση ή ματαίωση ή επανάληψη 
του διαγωνισμού πρέπει να είναι επαρκώς αιτιολογημένες. 

6. Ο Ε.Ο.Π.Π.Ε.Π. κοινοποιεί σε όλους την απόφαση με το 
όποιο αποτέλεσμα. Ο Ε.Ο.Π.Π.Ε.Π. μπορεί να μην κοινοποι¬ 
ήσει ορισμένες πληροφορίες σχετικά με την ανάθεση της 
σύμβασης, εφόσον η κοινοποίηση θα αποτελούσε εμπόδιο 
για την εφαρμογή των νόμων ή θα ήταν αντίθετη προς 
το δημόσιο συμφέρον ή θα έθιγε έννομα συμφέροντα δη¬ 
μοσίων ή ιδιωτικών επιχειρήσεων, συμπεριλαμβανομένων 
και εκείνων της επιχείρησης που ανατέθηκε η σύμβαση, 
ή θα μπορούσε να επηρεάσει τις συνθήκες ανταγωνισμού 
μεταξύ διαγωνιζομένων οικονομικών φορέων. 

Αρθρο 32 

Αναγγελία Ανάθεσης 

1. Μετά την ολοκλήρωση της διαδικασίας εξέτασης τυ¬ 
χόν υποβληθεισών ενστάσεων και τη μη επιτυχή έκβαση 
αυτών, ο Ανάδοχος καλείται να υπογράψει τη σύμβαση, 
σχέδιο της οποίας προσαρτάται στα τεύχη της διακήρυξης 
ή προκήρυξης του διαγωνισμού. 


2. Ο οικονομικός φορέας στον οποίο κατακυρώθηκε ή 
ανατέθηκε η προμήθεια ή υπηρεσία υποχρεούται να προ- 
σέλθει μέσα σε δεκαπέντε (15) ημέρες από την ημερομηνία 
κοινοποίησης της ανακοίνωσης, για την υπογραφή της 
σχετικής σύμβασης, προσκομίζοντας και την προβλεπόμε- 
νη εγγύηση καλής εκτέλεσης αυτής. Η εν λόγω προθεσμία 
μπορεί να παρατείνεται με σύμφωνη γνώμη των μερών. 

3. Εάν ο οικονομικός φορέας στον οποίο έγινε η ανακοί¬ 
νωση δεν προσέλθει να υπογράψει τη σύμβαση, κηρύσσε¬ 
ται έκπτωτος με απόφαση του Δ.Σ. του Ε.Ο.Π.Π.Ε.Π. και το 
Δ.Σ. δύναται να καλέσει ως Ανάδοχο τον αμέσως επόμενο 
στη σειρά αξιολόγησης ή να ματαιώσει το διαγωνισμό. 

Κεφάλαιο Γ' 

Σύναψη και Εκτέλεση Σύμβασης. 

Αρθρο 33 

Σύναψη - Εκτέλεση Σύμβασης. 

1. Η σύναψη και η εκτέλεση των συμβάσεων διέπεται 
από τις ειδικές διατάξεις του Κανονισμού Προμηθειών του 
Δημοσίου, όπως εκάστοτε ισχύει. 

2. Το κείμενο της σύμβασης κατισχύει κάθε άλλου κειμέ¬ 
νου στο οποίο τούτο στηρίζεται, όπως προσφορά, διακή¬ 
ρυξη και λοιπά συμβατικά τεύχη, απόφαση κατακύρωσης 
ή ανάθεσης, εκτός προφανών σφαλμάτων ή παραδρομών. 

Διευκρινίζεται, ότι, κατ’ εξαίρεση, όλα τα σημεία κα- 
θενός από τα παραπάνω κείμενα, που περιέχουν όρους 
βελτιωμένους ή πρόσθετους προς όφελος του Ε.Ο.Π.Π.Ε.Π., 
θεωρούνται ότι ισχύουν συμπληρωματικά προς τους όρους 
της σύμβασης, εφ’ όσον ο Ε.Ο.Π.Π.Ε.Π. θέλει οποτεδήποτε 
να κάνει χρήση αυτών. 

Άρθρο 34 

Τρόπος και Χρόνος Παραλαβής 

1. Η παραλαβή των υπό προμήθεια ειδών/υπηρεσιών γί¬ 
νεται από Επιτροπή Παραλαβής τα μέλη της οποίας προ¬ 
έρχονται από το προσωπικό του Ε.Ο.Π.Π.Ε.Π. και ορίζονται 
με απόφαση Διευθύνοντος Συμβούλου του. 

2. Κατά τη διάρκεια της παραλαβής των υπό προμήθεια 
ειδών/υπηρεσιών διενεργείται ποσοτικός και ποιοτικός 
έλεγχος και δύναται να παρίσταται ο Ανάδοχος. Ο έλεγχος 
διενεργείται σύμφωνα με τα ειδικότερα οριζόμενα στον 
Κανονισμό Προμηθειών του Δημοσίου, όπως εκάστοτε 
ισχύει. Κατά την παραλαβή συντάσσεται από την Επιτρο¬ 
πή Παραλαβής πρωτόκολλο παραλαβής. Σε περίπτωση 
απόρριψης του παραδοτέου, συντάσσεται πρωτόκολλο 
παραλαβής, το οποίο περιλαμβάνει τις παρεκκλίσεις που 
παρουσιάζει το παραδοτέο από τους όρους της σύμβασης 
και τους λόγους της απόρριψης. 

3. Ο Ανάδοχος υποχρεούται να παραδίδει τα υπό προ¬ 
μήθεια είδη/υπηρεσίες μέσα στα χρονικά όρια και με τον 
τρόπο που ορίζει η σύμβαση. Ο συμβατικός χρόνος παρά¬ 
δοσης του προϊόντος/υπηρεσίας, είναι δυνατόν να παρα- 
τείνεται μετά από σχετικό αίτημα του Αναδόχου, το οποίο 
υποβάλλεται προς τον Ε.Ο.Π.Π.Ε.Π. εντός εύλογου χρονικού 
διαστήματος πριν από τη λήξη του συμβατικού χρόνου, 
αφού ακολουθήσει απόφαση του Δ.Σ. του Ε.Ο.Π.Π.Ε.Π μετά 
από εισήγηση της αρμόδιας Επιτροπής Παρακολούθησης 
και Παραλαβής Έργου. 

4. Ο Ε.Ο.Π.Π.Ε.Π. δύναται μονομερώς να μεταθέσει το 
χρόνο παράδοσης των προϊόντων/υπηρεσιών σε περί¬ 
πτωση σοβαρών λόγων που συνιστούν αντικειμενική αδυ¬ 
ναμία εμπρόθεσμης παραλαβής των συμβατικών ειδών 
ή σε περιπτώσεις που συντρέχουν λόγοι που συνιστούν 
ανωτέρα βία. 

Αρθρο 35 

Πληρωμές 

Η καταβολή του συμβατικού τιμήματος γίνεται σύμφω¬ 
να με τη διακήρυξη και τη σύμβαση. Σε περίπτωση αντι- 
φάσεως μεταξύ διακήρυξης και σύμβασης υπερισχύει η 
σύμβαση. Τα απαιτούμενα δικαιολογητικά για τις κατά 
περίπτωση πληρωμές ορίζονται στη σύμβαση. 

Άρθρο 36 
Ανωτέρα Βία 

Η απόδειξη επίκλησης γεγονότος ανωτέρας βίας βα¬ 
ρύνει αυτόν που το επικαλείται, ο οποίος υποχρεούται 
μέσα σε χρονικό διάστημα πέντε (5) εργάσιμων ημερών 
να αναφέρει εγγράφως τα περιστατικά που συνιστούν την 
ανωτέρα βία και να προσκομίσει τα απαραίτητα αποδει¬ 
κτικά στοιχεία, διαφορετικά στερείται του δικαιώματος 
να επικαλεσθεί την ύπαρξη ανωτέρας βίας. 

Αρθρο 37 
Επίλυση Διαφορών 

Ι.'Ολες οι διαφορές που προκύπτουν από την διακήρυξη, 
εκτέλεση και ερμηνεία της σύμβασης μεταξύ Ε.Ο.Π.Π.Ε.Π. 
και Αναδόχου, καθώς και από κάθε άλλη πράξη οργάνου 
του Ε.Ο.Π.Π.Ε.Π. ή συμβαλλομένου με τον Ε.Ο.Π.Π.Ε.Π και 
πάντοτε σε σχέση με συγκεκριμένη σύμβαση ανάθεσης 
υπηρεσίας ή προμήθειας επιλύονται δικαστικά. 

2. Εφαρμοστέο είναι το ελληνικό ουσιαστικό και δικο- 
νομικό δίκαιο, αρμόδια δε, για την επίλυση κάθε διαφο¬ 
ράς είναι τα καθ’ ύλη αρμόδια δικαστήρια της έδρας του 
Ε.Ο.Π.Π.Ε.Π., εκτός εάν ρητά έχει ορισθεί ή συμφωνηθεί 
διαφορετικά στη διακήρυξη ή την καταρτισθείσα σύμβαση. 

Άρθρο 38 

Υποχρεώσεις Αναδόχου 

1. Ο Ανάδοχος, κατά την υπογραφή της σύμβασης με τον 
Ε.Ο.Π.Π.Ε.Π. τεκμαίρεται ότι έχει πλήρη γνώση του συνόλου 
των συνθηκών εκτέλεσης του αντικειμένου της σύμβασης και 
των αντίστοιχων κινδύνων. Τεκμαίρεται, επίσης, ότι αναλαμ¬ 
βάνει την εκτέλεση της σύμβασης θεωρώντας το συμβατικό 
αντάλλαγμα επαρκές για την εκτέλεση του αντικείμενου της 
σύμβασης μετά από την συνολική έρευνα που πραγματοποίη¬ 
σε πριν την κατάθεση της προσφοράς του. Τυχόν παράλειψη 
ή πλημμέλεια στην ενημέρωσή του δεν τον απαλλάσσει από 
τις συμβατικές του υποχρεώσεις και ευθύνες. 

2.0 Ανάδοχος φέρει ευθύνη καλής και άρτιας εκτέλεσης 
του αντικειμένου της σύμβασης. Ευθύνεται δε για κάθε 
είδους βλάβη από οιανδήποτε αιτία και εάν προέρχεται, 
εκτός αν άλλως προβλεφθεί στη σύμβασή του. 

3. Ο Ανάδοχος έχει υποχρέωση να λαμβάνει υπόψη του 
κάθε ελάττωμα ή παράλειψη που διαπιστώνεται από τον 
Ε.Ο.Π.Π.Ε.Π. Κάθε ελάττωμα ή παράλειψη που γνωστοποι¬ 
είται εγγράφως σε αυτόν πρέπει να επανορθώνεται από 
τον Ανάδοχο μέσα σε εύλογη προθεσμία που καθορίζεται 
από τη σύμβαση ή τάσσεται κατά περίπτωση από τον 
Ε.Ο.Π.Π.Ε.Π. 

4. Ο Ανάδοχος έχει υποχρέωση να επανορθώνει τα, ως 
άνω, ελαττώματα ή παραλείψεις, τόσο κατά τη διάρκεια 
εκτέλεσης του αντικειμένου της σύμβασης και μέχρι την ορι¬ 
στική παραλαβή των υπό προμήθεια ειδών/υπηρεσιών, όσο 
και μετά την οριστική παραλαβή τους από τον Ε.Ο.Π.Π.Ε.Π., 
εφόσον το ελάττωμα ή η παράλειψη εμφανίστηκε ή διαπι¬ 
στώθηκε κατά το χρόνο εγγύησης ή ευθύνης του Αναδόχου. 

5. Η κατά της έγγραφης αυτής γνωστοποίησης τυχόν 
εμπροθέσμως ασκούμενη ένσταση του Αναδόχου δεν ανα¬ 
στέλλει την υποχρέωσή του να συμμορφωθεί προς τις 
δοθείσες από τον Ε.Ο.Π.Π.Ε.Π. συστάσεις. 


6. Σε περίπτωση άρνησης του Αναδόχου να επανορθώσει 
τα διαπιστωθέντα ελαττώματα ή παραλείψεις ή σε περί¬ 
πτωση που παρέλθει άπρακτη η ταχθείσα προς επανόρθω¬ 
ση προθεσμία, η επανόρθωση γίνεται από τον Ε.Ο.Π.Π.Ε.Π. 
και καταλογίζεται στον Ανάδοχο με οποιονδήποτε τρόπο ή 
αφαιρείται αυτοδικαίως από το συμβατικό αντάλλαγμα, με 
την επιφύλαξη του δικαιώματος κηρύξεως του Αναδόχου 
εκπτώτου σε περίπτωση μη ολοκλήρωσης της σύμβασης. 

7. Αν στη διακήρυξη και τη σύμβαση δεν ορίζεται διαφο¬ 
ρετικά, ο Ανάδοχος δε δικαιούται να εκχωρεί τη σύμβαση 
σε οποιονδήποτε τρίτο, ούτε να αναθέτει υπεργολαβι- 
κά σε τρίτους μέρος ή το σύνολο του αντικειμένου της 
σύμβασης, ούτε να υποκαθίσταται από τρίτο, χωρίς την 
προηγούμενη έγγραφη έγκριση του Ε.Ο.Π.Π.Ε.Π. 

8. Σε περίπτωση εκχώρησης, υπεργολαβίας κ.λπ., ο 
Ανάδοχος είναι υποχρεωμένος να προσκομίζει στον 
Ε.Ο.Π.Π.Ε.Π. τα σχετικά συμφωνητικά και σε καμία περί¬ 
πτωση ο Ανάδοχος δεν απαλλάσσεται από τις συμβατικές 
του υποχρεώσεις και ευθύνες λόγω ανάθεσης εργασιών σε 
τρίτους ή εκχώρησης ή υπεργολαβίας, ούτε ο Ε.Ο.Π.Π.Ε.Π. 
συνδέεται συμβατικά με τα τρίτα αυτά πρόσωπα. 

9. Ο Ανάδοχος έχει την υποχρέωση να μην παρεμποδί¬ 
ζει την εκτέλεση άλλων συμβάσεων του Ε.Ο.Π.Π.Ε.Π. Είναι 
υποχρεωμένος να συνεργάζεται με τον Ε.Ο.Π.Π.Ε.Π. για την 
έγκαιρη επίλυση τυχόν διαφωνιών μεταξύ περισσοτέρων 
Αναδοχών. 

10. Ο Ανάδοχος υποχρεούται να τηρεί όλες τις συμβα¬ 
τικές προθεσμίες και το εγκεκριμένο χρονοδιάγραμμα 
εκτέλεσης της υπηρεσίας ή προμήθειας. 

Άρθρο 39 

Έκπτωση Αναδόχου 

1. Με απόφαση του Δ.Σ. του Ε.Ο.Π.Π.Ε.Π. μετά από εισήγη¬ 
ση της αρμόδιας Επιτροπής παρακολούθησης και παραλα¬ 
βής έργου (Ε.Π.Π.Ε.) ο Ανάδοχος κηρύσσεται έκπτωτος στις 
περιπτώσεις οι οποίες καθορίζονται στην απόφαση αυτή. 

2. Κυρώσεις που αθροιστικά ή διαζευκτικά επιβάλλονται 
ενδεικτικά είναι: 

α. η μερική ή ολική κατάπτωση της εγγύησης συμμετο¬ 
χής ή καλής εκτέλεσης, κατά περίπτωση, 

β. η εκτέλεση μέρους ή όλου του έργου, κατά περίπτω¬ 
ση, σε βάρος του εκπτώτου Αναδόχου, σύμφωνα με τους 
όρους που θα καθοριστούν στη σχετική απόφαση του 
Ε.Ο.Π.Π.Ε.Π., 

γ. ο καταλογισμός στον Ανάδοχο προστίμου για το τμή¬ 
μα του έργου για το οποίο κηρύχθηκε έκπτωτος. Το ύψος 
του προστίμου καθορίζεται με τη σχετική απόφαση του 

Ε.Ο.Π.Π.Ε.Π., 

δ. η είσπραξη εντόκως μέρους ή του συνόλου, κατά 
περίπτωση, της τυχόν προκαταβολής που έχει λάβει ο 
Ανάδοχος, 

ε. η τυχόν διαφορά που θα προκύψει από το νέο τίμημα 
των προϊόντων/υπηρεσιών που θα καταβάλει ο Ε.Ο.Π.Π.Ε.Π., 

3. Της έκπτωσης προηγείται πάντοτε ειδική πρόσκληση 
από τον Ε.Ο.Π.Π.Ε.Π. με αναλυτική έκθεση των αξιώσεων 
του και προθεσμία για την εκτέλεσή τους. 

Άρθρο 40 

Αναστολή της Σύμβασης 

Ο Ε.Ο.Π.Π.Ε.Π. διατηρεί το δικαίωμα να αναστέλλει αζη- 
μίως την εφαρμογή μέρους ή του συνόλου της σύμβασης, 
με έγγραφη γνωστοποίηση στον Ανάδοχο. Στην γνωστο¬ 
ποίηση αυτή προσδιορίζονται οι λόγοι που καθιστούν ανα¬ 
γκαία την αναστολή, η ημερομηνία έναρξης της, καθώς 
και η πιθανολογούμενη διάρκεια της. Από την ημερομηνία 
έναρξης της αναστολής ο Ανάδοχος απαλλάσσεται εκεί- 

νων των συμβατικών του υποχρεώσεων η εκπλήρωση των 
οποίων έχει ανασταλεί. Οφείλει ωστόσο να λάβει όλα τα 
ενδεδειγμένα μέτρα για περιορισμό τυχόν δαπανών, είτε 
αυτού είτε του Ε.Ο.Π.Π.Ε.Π. 

Άρθρο 41 

Λύση - Καταγγελία της Σύμβασης 

1. Ο Ε.Ο.Π.Π.Ε.Π. διατηρεί το δικαίωμα να καταγγείλει οπο¬ 
τεδήποτε τη σύμβαση με τον Ανάδοχο μετά από αιτιολογη¬ 
μένη εισήγηση της αρμόδιας Επιτροπής παρακολούθησης 
και παραλαβής έργου (Ε.Π.Π.Ε.) και αιτιολογημένη απόφαση 
του Δ.Σ. του Ε.Ο.Π.Π.Ε.Π.. Στην περίπτωση αυτή, ο Ανάδο- 
χος, πέραν της αμοιβής για το έργο, υπηρεσία ή προμήθεια 
που έχει εκτελέσει μέχρι του χρόνου της καταγγελίας, δεν 
δικαιούται να λάβει κανένα επιπλέον ποσό ως αποζημίωση, 
εκτός εάν το αρμόδιο όργανο του Ε.Ο.Π.Π.Ε.Π. αποφασίσει 
την καταβολή εύλογης αποζημίωσης. 

2. Σε περίπτωση θανάτου, περιορισμού κατά οποιονδή- 
ποτε τρόπο της δικαιοπρακτικής ικανότητας ή πτώχευσης 
του Αναδόχου, εφόσον πρόκειται για φυσικό πρόσωπο, 
καθώς και σε περίπτωση λύσης, πτώχευσης ή θέσης σε 
αναγκαστική διαχείριση του Αναδόχου, εφόσον πρόκειται 
για νομικό πρόσωπο, η σύμβαση λύνεται αυτοδικαίως από 
της επελεύσεως των ανωτέρω γεγονότων. 

3. Σε περίπτωση που ένα εκ των γεγονότων της προη- 
γουμένης παραγράφου επέλθει στο πρόσωπο ενός από τα 
μέλη, φυσικό ή νομικό, που απαρτίζουν τον Ανάδοχο, τότε, 
εάν μεν οι υποχρεώσεις οι απορρέουσες από τη σύμβαση 
μπορούν να εκπληρωθούν από τα εναπομείναντα μέλη του 
Αναδόχου, η σύμβαση εξακολουθεί να υφίσταται ως έχει 
και να παράγει όλα τα έννομα αποτελέσματα της. Η κρίση 
για τη δυνατότητα εκπλήρωσης των όρων της συμβάσεως 
εναπόκειται στη διακριτική ευχέρεια του αρμόδιου οργά¬ 
νου του Ε.Ο.Π.Π.Ε.Π. Στην αντίθετη περίπτωση, η σύμβαση 
λύεται αυτοδικαίως. 

Κεφάλαιο Δ' 

Τελικές Διατάξεις 

Αρθρο 42 
Εμπιστευτικότητα. 

1. Ο Ε.Ο.Π.Π.Ε.Π. δεσμεύεται να τηρεί εμπιστευτικά για 
δύο (2) έτη τα στοιχεία που τίθενται στη διάθεση του από 
προσφέροντες, ιδίως εάν αφορούν σε τεχνικά στοιχεία ή 
πληροφορίες και τεχνογνωσία ή δικαιώματα πνευματικής 
ιδιοκτησίας, εφόσον αυτά φέρουν την ένδειξη «Εμπιστευ- 
τικό Έγγραφο». Παράβαση της αρχής εμπιστευτικότητας 
προκύπτει μόνο από έγγραφο που έχει εκδώσει όργανο 
του Ε.Ο.Π.Π.Ε.Π. 

2. Η εμπιστευτικότητα αίρεται πάντοτε κατόπιν συμφω¬ 
νίας. Αίρεται δε, αυτοδικαίως, σε περίπτωση εκκρεμούς 
ένστασης, δίκης ή διαιτησίας, στο απολύτως αναγκαίο 
μέτρο και αποκλειστικά για χρήση της από τα μέρη, τους 


νομικούς παραστάτες τους, καθώς και τους δικαστές/ 
διαιτητές. Σε καμία περίπτωση η εμπιστευτικότητα δεν 
δεσμεύει τον Ε.Ο.Π.Π.Ε.Π. προς τις αρχές του Ελληνικού 
Κράτους και της Ευρωπαϊκής Ένωσης. 

Άρθρο 43 

Εφαρμοστέο Δίκαιο. 

Ο παρών Κανονισμός έχει συνταχθεί με βάση τις διατά¬ 
ξεις των κοινοτικών οδηγιών, τα εθνικά νομοθετήματα εν¬ 
σωμάτωσης των κοινοτικών οδηγιών στην ελληνική έννομη 
τάξη και τις γενικότερες αρχές του κοινοτικού δικαίου περί 
μη νόθευσης του ελεύθερου ανταγωνισμού, διαφάνειας και 
παροχής ίσων ευκαιριών σε όλους τους διαγωνιζόμενους. 

Σε περίπτωση που ένα ζήτημα δεν ρυθμίζεται ειδικά 
από τον παρόντα Κανονισμό, εφαρμόζεται συμπληρωμα¬ 
τικά η εκάστοτε ισχύουσα συναφής κοινοτική νομοθεσία 
και οι διέπουσες τον Ε.Ο.Π.Π.Ε.Π. διατάξεις της ελληνικής 
νομοθεσίας. 

Άρθρο 44 

Από την δημοσίευση του παρόντος Κανονισμού καταρ- 
γείται η υπ’ αριθ. 23237/Η/2012 απόφαση Υπουργού Παι¬ 
δείας Διά Βίου Μάθησης και Θρησκευμάτων (Φ.Ε.Κ. Β' 619/ 
2012), με θέμα «Εγκριση Κανονισμού Προμηθειών του 
Εθνικού Οργανισμού Πιστοποίησης και Επαγγελματικού 
Προσανατολισμού». 

Αρθρο 45 

Έγκριση - Τροποποίηση - Ισχύς του Κανονισμού. 

1. Τροποποιήσεις ή συμπληρώσεις του Κανονισμού εγκρί- 
νονται με υπουργική απόφαση, σύμφωνα με τις διατάξεις 
που ισχύουν για τον αρχικό Κανονισμό. 

2. Ο παρών Κανονισμός δύναται να κωδικοποιείται σε 
ενιαίο κείμενο με πρωτοβουλία του Ε.Ο.Π.Π.Ε.Π. και την 
έγκριση του Υπουργού Παιδείας και Θρησκευμάτων. 

3. Εφόσον ο Κανονισμός τροποποιηθεί, σύμφωνα με τις 
διατάξεις του παρόντος άρθρου, δεσμεύει τους τρίτους 
αυτοδίκαια από την ημέρα της δημοσίευσής του στην 
Εφημερίδα της Κυβερνήσεως, έστω και εάν οι σχετικές 
τροποποιήσεις του αφορούν υπό εξέλιξη διαγωνισμό ή 
εκτελούμενη σύμβαση. 

4. Για κάθε περίπτωση που δεν αντιμετωπίζεται με τον 
παρόντα Κανονισμό έχουν εφαρμογή οι εκάστοτε ισχύου- 
σες για το Δημόσιο διατάξεις περί προμηθειών. 

5. Η ισχύς του παρόντος Κανονισμού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Δεκεμβρίου 2014 

